open-index/open-wikipedia-markdown huggingface dataset:
గుండ్లపల్లి (యాదగిరిగుట్ట)

**గుండ్లపల్లి**, తెలంగాణ రాష్ట్రం, యాదాద్రి భువనగిరి జిల్లా, యాదగిరిగుట్ట మండలంలోని గ్రామం.

## జిల్లాల పునర్వ్యవస్థీకరణలో
2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత నల్గొండ జిల్లాలోని ఇదే మండలంలో ఉండేది.

## భౌగోళికం
గుండ్లపల్లి చుట్టూ దక్షిణం వైపు భువనగిరి మండలం, తూర్పు వైపు అలేరు మండలం, ఉత్తరం వైపు రాజాపేట మండలం, పశ్చిమాన ఎం.తుర్కపల్లి మండలం ఉన్నాయి.

## తాగు నీరు
ఈ గ్రామంలో కుళాయిల ద్వారా నీరు సరఫరా అవుతోంది. గ్రామంలో ఏడాది పొడుగునా చేతిపంపులు, బోరుబావుల ద్వారా ఏడాది పొడుగునా నీరు అందుతుంది.

## పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.

## విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 24 గంటల పాటు వ్యవసాయానికి, 24 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.

## ఉత్పత్తి
గ్రామంలో ఈ కింది వస్తువులు ఉత్పత్తి అవుతున్నాయి.

### ప్రధాన పంటలు
వరి, మొక్కజొన్న

## రవాణా
రాయగిరి రైల్వేస్టేషన్, వంగపల్లి రైల్వేస్టేషన్ గుండ్లపల్లికి సమీపంలో ఉన్న రైల్వేస్టేషన్లు. ఇక్కడికి యాదగిరిగుట్ట, రాయగిరి నుండి రోడ్డు సౌకర్యం ఉంది.

## మూలాలు

## వెలుపలి లంకెలు
ఇళ్ల వెంకటేశ్వరరావు

**ఇళ్ల వెంకటేశ్వరరావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ప్రస్తుతం తూర్పు గోదావరి -పశ్చిమ గోదావరి జిల్లాల పట్టభద్రుల నియోజకవర్గం నుండి ఎమ్మెల్సీగా ప్రాతినిధ్యం వహిస్తున్నాడు.
 
## రాజకీయ జీవితం
ఐ.వి. రావు 2019 మార్చిలో ఆంధ్రప్రదేశ్ శాసనమండలికి జరిగిన ఎన్నికల్లో తూర్పు గోదావరి -పశ్చిమ గోదావరి జిల్లాల పట్టభద్రుల నియోజకవర్గం పీడీఎఫ్‌ అభ్యర్థిగా పోటీ చేసి తొలి ప్రాధాన్యత ఓట్లతోనే గెలిచాడు. ఈ ఎన్నికల్లో 46 మంది అభ్యర్థులు పోటీలో ఉండగా ఆయన తన సమీప ప్రత్యర్థి నల్లమిల్లి శేషారెడ్డిపై 60,069 ఓట్ల మెజారిటీతో గెలిచి తొలిసారి ఎమ్మెల్సీగా శాసనమండలికి ఎన్నికయ్యాడు.
ఈ నియోజకవర్గంలో మొత్తం 2,93,794 ఓట్లు నమోదు కాగా 1,92,024 మంది పట్టభద్రులు తమ ఓటు హక్కును వినియోగించుకున్నారు. చెల్లని ఓట్లు 13,852 కాగా, మిగిలిన 1,78,172 ఓట్లలో పీడీఎఫ్‌ అభ్యర్థి ఇళ్ల వెంకటేశ్వరరావుకు 98,193 ఓట్లు వచ్చాయి. మాజీ ఎమ్మెల్యే నల్లమిల్లి శేషారెడ్డి 38,124 ఓట్లు దక్కించుకున్నారు. ఆయన 60,069 ఓట్ల మెజారిటీతో ఎమ్మెల్సీగా ఎన్నికయ్యాడు.

## మూలాలు

వర్గం:1961 జననాలు
వర్గం:ఆంధ్రప్రదేశ్ శాసనమండలి సభ్యులు
సీషెల్స్‌లో హిందూమతం

thumb| సీషెల్స్‌ రాజధాని విక్టోరియా లోని హిందూ దేవాలయం
**[[సేషెల్స్|సీషెల్స్‌లో]] హిందూ**మతం, క్రైస్తవం తర్వాత రెండవ అతిపెద్ద మతం. జనాభాలో హిందువులు 2.4% పైబడి ఉన్నారు.  సీషెల్స్ హిందూ కోవిల్ సంగం సంస్థ వలన, నవశక్తి వినాయగర్ ఆలయం కారణంగా సీషెల్స్‌లో హిందూమతం వ్యాప్తి చెందుతోంది. హిందూమతం పరిమాణం, ప్రజాదరణ పెరగడం వల్ల ప్రభుత్వం తైపూసం కావడి పండుగను సెలవు దినంగా ప్రకటించింది.

సీషెల్స్ జనాభాలో 6% మంది భారతీయులు. అయితే హిందువులు 2.4% మాత్రమే

## సీషెల్స్‌లోని హిందువుల చరిత్ర
1901 నాటి దేశ జనాభా 19,237 లో 332 హిందూ కుటుంబాలుండేవి. దాదాపు 3,500 మంది తమిళం మాట్లాడే ప్రజలు ఉండేవారు.

1984లో సీషెల్స్ హిందూ కోవిల్ సంగమం నిర్వహించడం, 1992 మేలో నవశక్తి వినాయగర్ ఆలయాన్ని ప్రతిష్టించడంతో మతపరమైన మేల్కొలుపు జరిగి భారతీయ సాంస్కృతిక కార్యక్రమాల పునరుజ్జీవనానికి కారణమైంది. 

## జనాభా శాస్త్రం

2010 జనాభా లెక్కల ప్రకారం, సీషెల్స్‌ జనాభాలో 2.4% మంది హిందువులు (2,174 మంది) ఉన్నారు.  ఇది 2002 జనాభా లెక్కలతో పోలిస్తే 470 మంది పెరిగారు. ఇందులో 1,700 మంది హిందువులు (2.1%). 1994లో 953 మంది హిందువులు (1.3%) మంది ఉన్నారు. 

## సీషెల్స్ హిందూ కోవిల్ సంగం
సీషెల్స్ హిందూ కోవిల్ సంగం, పదిహేడేళ్ల స్వల్ప వ్యవధిలో, హిందూ సంస్కృతిని పరిరక్షించడం, ఏకీకరణ చేయడం, మరింతగా విస్తరించడం కోసం కొన్ని బలమైన పునాదులు వేసింది. జనాదరణ పొందిన కావడి పండుగ, ప్రత్యేక హిందూ పండుగలు జాతీయ మీడియాలో తమిళం, ఇంగ్లీషుల్లో ప్రసారమయ్యాయి. 

## అరుల్మిగు నవశక్తి వినాయగర్ ఆలయం
అరుల్మిగు నవశక్తి వినాయగర్ ఆలయం సీషెల్స్‌లోని ఏకైక హిందూ దేవాలయం. ఇది వినాయకుని గుడి. ప్రధాన దేవతతో పాటు, మురుగన్, నడరాజు, దుర్గ, శ్రీనివాస పెరుమాళ్, భైరవ, చండీకేశ్వరుల విగ్రహాలను ఆలయం లోపలి మండపంలో ప్రతిష్టించారు. ప్రత్యేక సందర్భాలలో వివిధ దేవతలకు ప్రార్థనలు నిర్వహిస్తారు.

1993లో ఆలయం లోపలి ప్రాంగణంలో ప్రారంభమైన తైపూసం కావడి ఉత్సవాన్ని ఇప్పుడు బయటి ప్రాంగణంలో నిర్వహిస్తున్నారు. రథ కావడిని కూడా ఊరేగింపుగా తీసుకువెళ్తారు. ఈ పండుగ జాతీయ పండుగగా ప్రజాదరణ పొందింది. 1998 నుండి ఈ రోజును ప్రభుత్వం హిందువులకు సెలవు దినంగా ప్రకటించింది. 

## ఇవి కూడా చూడండి

* మాల్దీవుల్లో హిందూమతం
* శ్రీలంకలో హిందూమతం
* మారిషస్‌లో హిందూమతం

## మూలాలు

వర్గం:దేశాల వారీగా హిందూమతం
మల్లికార్జున్ ఖర్గే

**మల్లికార్జున్ ఖర్గే** భారతేదేశానికి చెందిన రాజకీయ నాయకుడు, మాజీ కేంద్రమంత్రి. అతను ప్రస్తుతం అఖిల భారత కాంగ్రెస్‌ కమిటీ అధ్యక్షుడిగా ఉన్నాడు.

## రాజకీయ జీవితం
మల్లికార్జున ఖర్గే భారతదేశానికి చెందిన కాంగ్రెస్ పార్టీ జాతీయ నాయకుడు. 19. 10. 2022 న  జరిగిన అఖిల భారత కాంగ్రెస్ కమిటీ  అధ్యక్ష ఎన్నికల్లో 24 సంవత్సరాల తరువాత గాంధీయేతర వ్యక్తి  జాతీయ కాంగ్రెస్  అధ్యక్షుడు కావడం గమనార్హం . అతను   కాంగ్రెస్ పార్టీ ద్వారా రాజకీయాల్లోకి వచ్చి గుల్బర్గా నగర కాంగ్రెస్ కమిటీ అధ్యక్షుడిగా, కర్ణాటక ప్రదేశ కాంగ్రెస్ కమిటీ అధ్యక్షుడిగా, కర్ణాటక రాష్ట్ర అసెంబ్లీకి 10 సార్లు పోటీ చేయగా, వరుసగా తొమ్మిది సార్లు గెలిచి ఖర్గే రికార్డు సృష్టించాడు. అతను కర్ణాటక రాష్ట్ర మంత్రిగా, శాసనసభ పక్ష నేతగా, విపక్ష నేతగా వివిధ హోదాల్లో పనిచేశాడు. అతను 2009లో జరిగిన పార్లమెంట్ ఎన్నికల్లో గుల్బర్గా నుండి కాంగ్రెస్ పార్టీ అభ్యర్థిగా పోటీకి చేసి గెలిచి ప్రధాని మ‌న్మోహ‌న్ సింగ్ మంత్రివర్గంలో కార్మిక శాఖ, రైల్వే మంత్రిగా పనిచేశాడు. అతను   2014లో తిరిగి ఎంపీగా ఎన్నికై లోక్‌సభలో కాంగ్రెస్ పార్లమెంటరీ పార్టీ నాయకుడిగా, రెండుసార్లు పార్లమెంట్‌ ప్రజాపద్దుల కమిటీ (పీఏసీ) ఛైర్మన్‌గా వివిధ హోదాల్లో పనిచేశాడు.

మల్లికార్జున్ ఖర్గే 2019లో పార్లమెంట్ ఎన్నికల్లో ఓడిపోయాడు. అతను 2020 జూన్ 12న కర్ణాటక నుండి రాజ్యసభకు ఎన్నికై 2021 ఫిబ్రవరి 16న రాజ్య‌స‌భ‌లో ప్ర‌తిప‌క్ష నాయకుడిగా నియమితుడై, కాంగ్రెస్ అధ్యక్ష పదవికి పోటీ చేస్తుండటంతో రాజ్యసభలో ప్రతిపక్షనాయకుడి పదవికి 2022 అక్టోబరు 1న రాజీనామా చేశాడు. కాంగ్రెస్‌ అధ్యక్ష పదవికి అక్టోబరు 17న ఎన్నిక జరగగా, అక్టోబరు 19న జరిగిన కౌంటింగ్ లో 9384 మంది ప్రతినిధులు (ఎలక్టోరల్ కాలేజీ సభ్యులు) ఓటు హక్కును వినియోగించుకోగా ఖర్గేకు 7,897 ఓట్లు రాగా, శశిథరూర్‌కు 1072 ఓట్లు రాగా, 416 ఓట్లు అనర్హతకు గురయ్యాయి. దీనితో మల్లికార్జున ఖర్గే 6825పై ఓట్ల మెజారిటీతో ఏఐసీసీ అధ్యక్షుడిగా ఎన్నికయ్యాడు.

## మూలాలు

వర్గం:1942 జననాలు
వర్గం:జీవిస్తున్న ప్రజలు
వర్గం:రాజకీయ నాయకులు
డెబోరా రీడ్

**డెబోరా రీడ్ ఫ్రాంక్లిన్** ( 1708 &ndash; 1774 డిసెంబరు 19) బెంజమిన్ ఫ్రాంక్లిన్ గారి భార్య.

## ప్రారంభ సంవత్సరాలు
రీడ్ యొక్క ప్రారంభ జీవితం గురించి మనకు చాలా తక్కువగా తెలుసు. ఆమె 1708లో జన్మించినట్లుగా భావిస్తున్నారు, బహుశా బర్మింగ్‌హామ్, ఇంగ్లాండ్‌లో (కొన్ని మూలాధారాలు ఆమె ఫిలడెల్ఫియాలో జన్మించినట్లు పేర్కొంటున్నాయి)  జాన్, సారా రీడ్, మంచి గౌరవనీయమైన క్వేకర్ జంట. జాన్ రీడ్ 1724లో మరణించారు, ఆయన ఒక మధ్యతరగతికి చెందిన ఒక బిల్డింగ్ కాంట్రాక్టర్, వడ్రంగి. రీడ్‌కు ముగ్గురు తోబుట్టువులు ఉన్నారు: ఇద్దరు సోదరులు, జాన్, జేమ్స్, ఒక సోదరి, ఫ్రాన్సిస్. రీడ్ కుటుంబం 1711లో బ్రిటిష్ అమెరికాకి వలస వచ్చి, ఫిలడెల్ఫియాలో స్థిరపడింది.

## మూలాలు
వేటూకూరి వెంకట శివరామరాజు

**వేటూకూరి వెంకట శివరామరాజు (కలవపూడి శివ)** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఉండి నియోజకవర్గం నుండి రెండుసార్లు ఎమ్మెల్యేగా గెలిచాడు.
## జననం, విద్యాభాస్యం
వేటూకూరి వెంకట శివరామరాజు (కలవపూడి శివ) 10 మే 1970లో  ఆంధ్రప్రదేశ్ రాష్ట్రం , పశ్చిమ గోదావరి జిల్లా, కలవపూడి గ్రామంలో జన్మించాడు. ఆయన డిగ్రీ వరకు చదువుకున్నాడు. 

## రాజకీయ జీవితం
వేటూకూరి వెంకట శివరామరాజు (కలవపూడి శివ) 2009లో తెలుగుదేశం పార్టీ ద్వారా రాజకీయాల్లోకి వచ్చాడు. ఆయన 2009 ఎన్నికల్లో 15748 ఓట్ల మెజారిటీతో 2014 ఎన్నికల్లో 36231 ఓట్ల మెజారిటీతో ఉండి నియోజకవర్గం నుండి ఎమ్మెల్యేగా గెలిచి, 2019లో జరిగిన పార్లమెంట్ ఎన్నికల్లో నరసాపురం లోక్‌సభ నియోజకవర్గం  నుండి ఎంపీగా పోటీ చేసి 32676 ఓట్ల తేడాతో ఓడిపోయాడు.    

## మూలాలు

వర్గం:1970 జననాలు
వర్గం:పశ్చిమ గోదావరి జిల్లా వ్యక్తులు
వర్గం:పశ్చిమ గోదావరి జిల్లా నుండి ఎన్నికైన శాసన సభ్యులు
వర్గం:పశ్చిమ గోదావరి జిల్లా రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2009)
వర్గం:ఆంధ్రప్రదేశ్ శాసన సభ్యులు (2014)
కుంబలంగి

**కుంబలంగి** - కేరళలో ఎర్నాకులం జిల్లాలోని ఒక చిన్న లంక గ్రామం. 2019లో ఫహద్‌ ఫాజిల్‌ నటించిన కుంబలంగి నైట్స్‌ సినిమా ద్వారా ఈ గ్రామం ప్రాచుర్యంలోకి వచ్చింది. జనవరి 2022లో దేశంలోనే శానిటరీ నాప్కిన్‌ (బహిష్టు ప్యాడ్) రహితంగా తొలి గ్రామంగా కుంబలంగి ఘనత సాధించింది. ఇండియన్‌ ఆయిల్‌ కార్పొరేషన్‌ సాయంతో ఇక్కడ అవల్కాయి అనే కార్యక్రమం నిర్వహించి మహిళలు రుతుస్రావం సమయంలో నాప్కిన్ల స్థానంలో మెన్‌స్ట్రువల్‌ కప్స్‌ వాడేలా అవగాహన కల్పించింది. శానిటరీ నాప్కిన్‌తో పోలిస్తే ఈ కప్స్‌ తక్కువ ధరకు లభించటం, పర్యావరణహితంగా ఉండటం వంటి ఉపయోగాలు ఉన్నాయి. ఈ కార్యక్రమంలో భాగంగా 18 ఏళ్లు పైబడిన మహిళలకు మెన్‌స్ట్రువల్‌ కప్స్‌ ఉచితంగా పంపిణీ చేశారు.

## మూలాలు


## వెలుపలి లంకెలు

వర్గం:కేరళ
వర్గం:కేరళ గ్రామాలు
వర్గం:ఎర్నాకుళం జిల్లా
మున్షీ నవాల్ కిశోర్

**మున్షీ నవాల్ కిశోర్** (3 జనవరి 1836 – 19 ఫిబ్రవరి 1895) భారతదేశానికి చెందిన పుస్తక ప్రచురణకర్త. అతను కాక్స్టన్ ఆఫ్ ఇండియా అని పిలువబడ్డాడు. 1858లో తన 22వ ఏట లక్నోలో నవాల్ కిశోర్ ప్రెస్ ను స్థాపించాడు. ఈ సంస్థ నేడు ఆసియాలో పురాతన ముద్రణ, ప్రచురణగా ఉంది.  మీర్జా గాలిబ్ అతని ఆరాధకులలో ఒకరు.

## జీవిత చరిత్ర
మున్షీ నవాల్ కిశోర్ అలీఘర్ కు చెందిన జమీందారు అయిన మున్షీ జమునా ప్రసాద్ భార్గవ రెండవ కుమారుడు, అతను 3 జనవరి 1836న జన్మించాడు. ఆరేళ్ల వయసులో అరబిక్, పర్షియన్ భాష నేర్చుకోవడానికి స్థానిక పాఠశాలలో (మక్తాబ్)లో చేరారు.  అతను పాత్రికేయ రచనలో తన ఆసక్తిని పెంచుకున్నాడు, సఫీర్-ఎ-ఆగ్రా అనే ఒక స్వల్పకాలిక వారపత్రికను విడుదల చేశాడు. మున్షీ హర్ సుఖ్ రాయ్ యాజమాన్యంలోని కోహ్-ఇ-నూర్ ప్రెస్ పత్రిక కోహ్-ఇ-నూర్ కు అసిస్టెంట్ ఎడిటర్ గా, ఎడిటర్ గా కొంతకాలం పనిచేశారు. 

1858 నవంబరు 23న మున్షీ నవాల్ కిశోర్ ప్రెస్ అనే ప్రింటింగ్ ప్రెస్ ను స్థాపించాడు. 1859 నుండి అతను ఔద్ అఖ్బర్ అని కూడా పిలువబడే వారపత్రిక అవధ్ అఖ్బర్ ను ప్రచురించడం ప్రారంభించాడు. 

మున్షీ నవాల్ కిశోర్ 1858-1885 కాలంలో అరబిక్, బెంగాలీ, హిందీ, ఇంగ్లీష్, మరాఠీ, పంజాబీ, పష్తో, పర్షియన్, సంస్కృతం, ఉర్దూలో 5000 కు పైగా పుస్తకాలను ప్రచురించారు. 

మున్షీ భారత జాతీయ కాంగ్రెస్ సభ్యుడు. 

## మరణం
ఆయన 19 ఫిబ్రవరి 1895 ఢిల్లీలో మరణించాడు. అతని మృతదేహాన్ని ఖననం చేశారు.  భారత ప్రభుత్వం 1970లో ఆయన గౌరవార్థం అతనిపై తపాలా ముద్ర ను జారీ చేసింది. 

## మూలాలు

వర్గం:1885 మరణాలు
వర్గం:1836 జననాలు
సూరంపూడి సీతారామ్

**సూరంపూడి సీతారామ్** (1921 జనవరి 10 - 1987 సెప్టెంబరు 16) తెలుగు రచయిత, అనువాదకుడు, పాత్రికేయుడు. ఈయన ఆంధ్ర సచిత్ర వార పత్రిక సంపాదకవర్గంలో పనిచేశాడు.

## జీవిత విశేషాలు
సూరంపూడి సీతారాం 1921 జనవరి 10వ తారీఖున, పశ్చిమగోదావరి జిల్లా, కోరుమిల్లి గ్రామంలో జన్మించారు. అత్తిలిలో మిడిల్‌ స్కూల్‌, తణుకులో హైస్కూలు, మచిలీపట్నంలో ఇంటర్‌ మీడియేట్‌, బి.ఏ. (లెక్కలు) విద్యాభ్యాసము చేసారు.

చిన్నవయసులోనే ఉపనిషత్‌లు, భగవద్గీత, శంకరాచార్యుల భాష్యములు, రచనలు స్వామి నిశ్రేయాసనందవారి సూచనతో చదవడం తటస్తించింది. మహాత్మాగాంధీ గారిని కూడా కలిసే సదవకాశము కల్గింది.

1944 అక్టోబరులో కలకత్తా ఈస్టర్న్‌ ఎక్స్‌ప్రెస్‌ సంస్థలో పనిచేస్తున్నపుడు బెంగాలీ భాషపై అభిమానం పెంచుకొని ప్రముఖుల సాహిత్యాన్ని చదివారు. బెంగాలీ మాతృకలను తెలుగులోకి అనువదించారు.

1944లో ఆంధ్రప్రభసబ్‌ ఎడిటర్‌గాను, తర్వాత 1947 నుండి ఆంధ్ర (దిన, వార) పత్రిక ల్లో 10 సంవత్సరాలు పనిచేసారు.

1946 లో 25 ఏళ్ళ వయస్సులో రచనా వ్యాసంగములో అడుగు పెట్టి న ఆయన తర్వాత భారత ప్రభుత్వ సమాచార శాఖలో వివిధ హోదాల్లో పనిచేసి డిప్యూటీ ప్రిన్సిపల్‌ ఇన్‌ఫర్మేషన్‌ ఆఫీసరుగా 1981 జనవరి 19న పదవీ విరమణ చేశారు..

ఆలిండియా రేడియో నించి రోజూ ఉదయం, సాయంత్రం సరీగ్గా 7:00 గంటలకి “వార్తలు, చదువుతున్నది, సూరంపూడి సీతారాం” అన్న ఆయన గళం అప్పట్లో తెలుగువారందరికీ సుపరిచయం.

సీతారాం రవీంద్రనాథటాగూర్‌ గారి “యోగాయోగ్”, బిభూతి భూషన్‌ బందో పధ్యాయగారి “ఆరన్యక”, మహాశ్వేతాదేవిగారి “ఆత్మజ” తెనుగులోకి అనువదించారు.

ఇంగ్లీషు నుండి తెలుగులోకి అనువదించబడిన నవలలు కౌంట్‌ ఆఫ్‌ మాంటె క్రిస్టో (ఫ్రెంచిలో 'అలెంగ్లాండర్‌ డ్యూమాస్‌' రచన ), ఘంటా రావము (ఇంగ్రీషులో విక్టర్‌ హ్యూగో రచన 'హంచ్‌ బ్యాక్‌ ఆఫ్‌ నాటర్‌ డామ్‌’ ) వారికి గొప్ప పేరు ప్రతిష్ఠలు తెచ్చిపెట్టాయి.

1987 సెప్టెంబరు 16 వ తేదీన హైదరాబాద్‌లో పరమపదించారు. ఆయనకు భార్య, కుమారుడు, కుమార్తె ఉన్నారు.

.ఆయన మరణం తెలుగు సాహిత్యానికి తీరని లోటు.

## రచనలు
### అనువాదాలు
* అజేయుడు (మూలం: అలెగ్జాండర్ డ్యూమా)
* ఘంటారావం (మూలం: విక్టర్ హ్యూగో)
* వనవాసి (మూలం: బిభూతి భూషణ్ బంధోపాధ్యాయ) 
* కౌంట్ ఆఫ్ మాంట్ క్రిస్టో (మూలం: అలెగ్జాండర్ డ్యూమా) 
* ఒక తల్లి (మూలం: మహా శ్వేతాదేవి)
* రాకాసి కోర (మూలం: మహా శ్వేతాదేవి) 

## మూలాలు

వర్గం:తెలుగు అనువాదకులు
వర్గం:తెలుగు రచయితలు
వర్గం:సంపాదకులు
వర్గం:పాత్రికేయులు
డోలన్ రాయ్

**డోలన్ రాయ్** (డోలన్ రే) బెంగాలీ సినిమా నటి. 1991లో వచ్చిన *సజని గో సజనీ* సినిమాలో తొలిసారిగా నటించింది.

## జననం, విద్య
డోలన్ రాయ్ 1970, ఫిబ్రవరి 22న దిలీప్-దీపికా రాయ్ దంపతులకు పశ్చిమ బెంగాల్ లోని కోల్‌కతాలో జన్మించింది. చారుచంద్ర కళాశాల నుండి పట్టభద్రుడైన డోలన్, కలకత్తా విశ్వవిద్యాలయం నుండి సైన్స్‌లో పోస్ట్ గ్రాడ్యుయేట్ డిగ్రీని పొందింది.

## వ్యక్తిగత జీవితం
డోలన్ కు సినీ నటుడు దీపాంకర్ డే తో వివాహం జరిగింది.

## సినిమారంగం
నటనపై ఉన్న ఆసక్తితో సినిమారంగంకి ప్రవేశించి తొలిసారిగా 1991లో సజని గో సజనీ సినిమాలో నటించింది. ఆ తరువాత *అపన్ పర్*, *సంఘట్*, *చారులత*, *తమర్ బాయ్‌ఫ్రెండ్* వంటి పలు విజయవంతమైన సినిమాలలో నటించింది.

2019లో టీవిరంగంలోకి ప్రవేశించి, పలు సీరియళ్ళలో నటించింది.

## సినిమాలు

## టెలివిజన్

## అవార్డులు
* జాతీయ చలనచిత్ర అవార్డు ప్రత్యేక జ్యూరీ అవార్డు: "సంఘత్" సినిమా, 1996లో పినాకి చౌదరి దర్శకత్వం

## మూలాలు

వర్గం:భారతీయ సినిమా నటీమణులు
వర్గం:జీవిస్తున్న ప్రజలు
వర్గం:1970 జననాలు
వర్గం:బెంగాలీ సినిమా నటీమణులు
బడేటి కోట రామారావు

**బడేటి కొత్త రామారావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2014లో ఏలూరు నియోజకవర్గం నుండి ఎమ్మెల్యేగా గెలిచాడు.
## జననం, విద్యాభాస్యం
బడేటి బుజ్జి 1964లో ఆంధ్రప్రదేశ్, పశ్చిమ గోదావరి జిల్లా, ఏలూరులో జన్మించాడు. ఆయన బి.కామ్ వరకు చదువుకున్నాడు. 
## రాజకీయ జీవితం
బడేటి బుజ్జి 1989లో ప్రత్యక్ష రాజకీయాల్లోకి వచ్చి 1989లో జరిగిన మున్సిపల్ ఎన్నికల్లో ఏలూరు మున్సిపాలిటీ నుండి పోటీ చేసి మున్సిపల్ కౌన్సిలర్‌గా గెలిచాడు. ఆయన తరువాత జరిగిన మున్సిపల్ ఎన్నికల్లో తిరిగి మున్సిపల్ కౌన్సిలర్‌గా ఎన్నికై ఏలూరు మున్సిపాలిటీ వైస్‌ చైర్మన్‌గా పని చేశాడు. బడేటి బుజ్జి 2019లో ప్రజారాజ్యం పార్టీలో చేరి అసెంబ్లీ ఎన్నికల్లో పోటీ చేసి తన సమీప ప్రత్యర్థి కాంగ్రెస్ అభ్యర్థి ఆళ్ల నాని చేతిలో ఓడిపోయాడు. బడేటి బుజ్జి తరువాత తెలుగుదేశం పార్టీలో చేరి 2014లో జరిగిన అసెంబ్లీ ఎన్నికల్లో టీడీపీ తరపున పోటీ చేసి తన సమీప ప్రత్యర్థి వైఎస్సార్ కాంగ్రెస్ పార్టీ అభ్యర్థి ఆళ్ల నాని పై 24603 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2019లో అసెంబ్లీ ఎన్నికల్లో తిరిగి పోటీ చేసి 4072 ఓట్ల తేడాతో ఓడిపోయాడు.
## మరణం
బడేటి కోట రామారావు 26 డిసెంబర్ 2019న గుండెపోటు రావడంతో ఏలూరులో మరణించాడు. ఆయనకు భార్య,ఇద్దరు పిల్లలు ఉన్నారు.

## మూలాలు

వర్గం:పశ్చిమ గోదావరి జిల్లా నుండి ఎన్నికైన శాసన సభ్యులు
వర్గం:ఆంధ్రప్రదేశ్ శాసన సభ్యులు (2014)
వర్గం:1964 జననాలు
వర్గం:2019 మరణాలు
అర్పితా పాల్

**అర్పితా ఛటర్జీ**, బెంగాలీ సినిమా నటి. ఒడియా, బెంగాలీ సినిమాలలో నటించింది.

## జననం
అర్పితా 1979, అక్టోబరులో  పశ్చిమ బెంగాల్ లోని కోల్‌కతాలో జన్మించింది.

## వ్యక్తిగత జీవితం
నటుడు ప్రోసెన్‌జిత్ ఛటర్జీతో అర్పితా వివాహం జరిగింది.

## సినిమారంగం
1999లో ప్రభాత్ రాయ్ దర్శకత్వం వహించిన *తుమీ ఏలే తాయ్* చిత్రంలో తొలిసారిగా నటించింది. తరువాత *దేవా*, *దేవదాస్*, *ఇంక్విలాబ్*, *ప్రేమ్ శక్తి*, *ప్రతారోక్*, *దాదా ఠాకూర్*, *ప్రతిబాద్*, *ఉత్సబ్*, *అనుపమ* సినిమాలలో నటించింది.

వివాహం తరువాత, కొంతకాలం తన సినీ కెరీర్‌కు విరామం తీసుకొని, 2009లో అభిక్ ముఖోపాధ్యాయ దర్శకత్వం వహించిన *ఏక్తి తరార్ ఖోంజే*సినిమాలో నటించింది.

## సినిమాలు

## మూలాలు

## బయటి లింకులు
* 
* 

వర్గం:1979 జననాలు
వర్గం:జీవిస్తున్న ప్రజలు
వర్గం:భారతీయ సినిమా నటీమణులు
వర్గం:బెంగాలీ సినిమా నటీమణులు
ఏక్నాథ్ రనడే

**ఏకనాథ్ రామకృష్ణ రనడే** (19 నవంబర్ 1914 - 22 ఆగష్టు 1982), ప్రముఖంగా **ఏకనాథ్‌జీ**గా పిలవబడే రాష్ట్రీయ స్వయంసేవక్ సంఘ్ కార్యకర్త. జాతీయవాదం, ఆధ్యాత్మికతలచే ప్రేరేపించబడ్డాడు. రనడే తన పాఠశాల వయస్సులోనే రాష్ట్రీయ స్వయంసేవక్ సంఘ్ (RSS)లో చేరి, సంస్థకు ముఖ్యమైన నిర్వాహకుడు, నాయకుడు అయ్యాడు. 1956 నుండి 1962 వరకు సంఘ ప్రధాన కార్యదర్శిగా పని చేశాడు. స్వామి వివేకానంద బోధనలచే రనడే చాలా ప్రభావితమయి, వివేకానంద రచనల పుస్తకాన్ని సంకలనం చేసాడు. 1963-72 కాలంలో, తమిళనాడులోని కన్యాకుమారిలో గల వివేకానంద రాక్ మెమోరియల్, వివేకానంద కేంద్రం నిర్మాణాలలో రనడే కీలక పాత్ర పోషించాడు.
## ప్రారంభ జీవితం, విద్య
రనడే 1914 నవంబర్ 19న పశ్చిమ భారతదేశంలోని మహారాష్ట్రలోని అమరావతి జిల్లాలోని తిమ్‌తాలాలో జన్మించాడు. 1920లో అతని కుటుంబం నాగ్‌పూర్‌కు వెళ్లింది. రనడే తన ప్రాథమిక విద్యను ప్రదానవిస్పురా పాఠశాలలో పూర్తి చేశాడు. 1932లో నాగ్‌పూర్‌లోని న్యూ ఇంగ్లీష్ హై స్కూల్ నుండి మెట్రిక్యులేషన్ పరీక్షలో ఉత్తీర్ణత సాధించాడు. ఆనర్స్‌తో తత్వశాస్త్రంలో మాస్టర్ ఆఫ్ ఆర్ట్స్ డిగ్రీని పొందిన తరువాత, అతను 1945లో జబల్‌పూర్‌లోని సాగర్ విశ్వవిద్యాలయం నుండి L.L.B సంపాదించాడు.
## రాష్ట్రీయ స్వయంసేవక్ సంఘ్
జాతీయవాదాన్ని సమర్థించే స్వచ్చంద సంస్థ అయిన రాష్ట్రీయ స్వయంసేవక్ సంఘ్‌కు రనడే ముఖ్యమైన కార్యకర్తగా, సిద్ధాంతకర్తగా, నాయకుడిగా పనిచేశాడు. అతను తన పాఠశాల సంవత్సరాల్లో 1925లో RSSని స్థాపించిన హెడ్గేవార్ ఆధ్వర్యంలో, 1926లో రనడే స్వయంసేవక్ గా చేరాడు. నాగ్‌పూర్‌లో RSSలో పనిచేసిన తర్వాత, 1938లో రనడే మధ్యప్రదేశ్‌లోని మహాకోశల్‌కు ప్రాంత ప్రచారక్ (ప్రావిన్షియల్ ఆర్గనైజర్)గా బాధ్యతలు స్వీకరించాడు.

1948లో మహాత్మా గాంధీ హత్య తరువాత, RSS నిషేధించబడింది, దానిలోని అనేక మంది సీనియర్ కార్యకర్తలు అరెస్టును చేయబడ్డారు.  సంస్థాగత ప్రయత్నాలకు నాయకత్వం వహించేందుకు ఈ సమయంలో రనడే అండర్‌గ్రౌండ్‌కి వెళ్లి, సర్సంఘచాలక్‌గా పేరు తెచ్చుకున్నాడు. అదే సమయంలో నిషేధాన్ని ఎత్తివేయాలని ఆర్‌ఎస్‌ఎస్ అధినేత ఎం.ఎస్.గోల్వాల్కర్ ఆధ్వర్యంలో సత్యాగ్రహం ప్రారంభించాడు.  నవంబర్ 15న గోల్వాల్కర్‌ను అరెస్టు చేయడంతో, రనడే సత్యాగ్రహానికి నాయకత్వం వహించి, హోం మంత్రి సర్దార్ పటేల్‌తో రహస్య చర్చల్లో పాల్గొన్నారు. ఆర్‌ఎస్‌ఎస్ నిషేధాన్ని రద్దు చేయడానికి షరతుగా, ఆర్‌ఎస్‌ఎస్ వ్రాతపూర్వక రాజ్యాంగంతో నిర్వహించబడాలని పటేల్ పట్టుబట్టారు. బాలాసేబ్ దేవరాస్‌తో కలిసి రనడే ఒక రాజ్యాంగాన్ని రూపొందించారు, అయితే అది ప్రభుత్వ అంచనాలను అందుకోలేకపోయింది, ఫలితంగా భారత రాజ్యాంగం, జాతీయ జెండాకు విధేయత, హింసకు దూరంగా ఉండటం, ఎన్‌రోల్ చేయడం వంటి నిబంధనలను చేర్చడానికి ఇది పునర్నిర్మించబడింది. జూన్ 1949లో ప్రభుత్వం ఆమోదించిన ఈ మార్పులతో RSSపై విధించిన నిషేధం 11 జూలై 1949న ఉపసంహరించబడింది.
## వివేకానంద మెమోరియల్ కేంద్రం
రనడే వివేకానంద రాక్ మెమోరియల్ కమిటీకి ఆర్గనైజింగ్ సెక్రటరీగా వ్యవహరించాడు. స్వామి వివేకానంద బోధనలతో రనడే తీవ్ర ప్రభావం చూపారు. 1963లో, స్వామి వివేకానంద జన్మదిన శతాబ్ది సంవత్సరంలో, వ్యక్తిగత నివాళిగా, 'రౌసింగ్ కాల్ టు హిందూ నేషన్‌' పేరుతో వివేకానంద రచనలను ఎంపిక చేసుకుని సంకలనం చేశాడు.
## మరణం, వారసత్వం
22 ఆగష్టు 1982న మద్రాసు (ప్రస్తుతం చెన్నై)లో రనడే మరణించాడు.23 ఆగష్టు 1982న, కన్యాకుమారిలోని వివేకానందపురంలో ఆయన అంత్యక్రియలు జరిగాయి.
## ప్రచురణలు
రనడే ప్రచురణలు "హిందూ దేశానికి స్వామి వివేకానంద పిలుపు", సేవ యొక్క సాధన" (1985), "వివేకానంద రాక్ మెమోరియల్ యొక్క కథ", "కేంద్ర అన్‌ఫోల్డ్స్" అనేవి రనడే ప్రచురణలు.
## మూలాలు

*
*
*
*


వర్గం:సంఘ్ పరివార్
వర్గం:రాష్ట్రీయ స్వయంసేవక్ సంఘ్
సంచారి మండల్

**సంచారి మండల్** బెంగాలీ టివి, సినిమా నటి. *గోయెండ గిన్ని*, *భలోబాస.కామ్,* *అమర్ దుర్గా* వంటి టెలివిజన్ సీరియల్స్ లో నటించింది. *గుల్షన్* సినిమాలో చారులతగా, సనంద టివి 'జైట్' సిరీస్‌లో నటించింది.

## టీవీ సిరీస్
* 2016-17: గోయెండ గిన్ని-దిశ
* భలోబాస.కామ్
* 2017-19: అమర్ దుర్గ-తోర్షా మిత్ర
* 2016-17: జోయీ ఉరాబటి
* 2019-20: ఇరబోతిర్ చుప్కోత-అనుశ్రీ
* 2019-20: నాజర్ -టీనా సింఘా రాయ్
* 2020-21: ధృబతార - చాందినీ చౌదరిగా
* 2021: రిమ్లీ - కొయెనాగా
* 2021: గాంట్‌చోరా - కియారా

## సినిమా
* గుల్షన్

## మూలాలు

## బయటి లింకులు
* 

వర్గం:భారతీయ సినిమా నటీమణులు
వర్గం:జీవిస్తున్న ప్రజలు
వర్గం:బెంగాలీ సినిమా నటీమణులు
షావోలీ మిత్ర

**షావోలీ మిత్ర,** బెంగాలీ నాటకరంగ, సినిమా నటి. రిత్విక్ ఘటక్ తీసిన *జుక్తి టక్కో ఆర్ గప్పో* సినిమాలో బంగాబాల పాత్రలో నటించింది. 2009లో భారత ప్రభుత్వం నుండి పద్మశ్రీ పురస్కారం అందుకుంది.

## జీవిత విషయాలు
నాటకరంగ ప్రముఖులైన సోంభు మిత్ర, త్రిప్తి మిత్ర దంపతులకు పశ్చిమ బెంగాల్ లోని కోల్‌కతాలో జన్మించింది. 2011లో, రవీంద్ర శారదోషతో జన్మబర్ష ఉద్జపోన్ సమితికి చైర్‌పర్సన్‌గా ఉన్నది.

మిత్రా 2022 జనవరి 16న తన 73వ యేట కోల్‌కతా లోని ఆమె ఇంటిలో గుండెపోటుతో మరణించింది. 

## నటించినవి

### సినిమాలు

* *జుక్తి తక్కో ఆర్ గప్పో*

### నాటకాలు

* *బిటాట బిటాంగ్షా*
* *నాథబాటి అనాథబాట్*
* *పుతుల్ఖెలా*
* *ఏకతి రాజనైతిక్ హోత్యా*
* *హాజబరాలో*
* *కథా అమృతసమన్*
* *లంకాదహన్*
* *చండాలి*
* *పగ్లా ఘోరా*
* *పాఖీ*
* *గెలీలియో ఆర్ జీబాన్*
* *డాక్ఘర్*
* *జోడి ఆర్ ఏక్ బార్*

### పుస్తకాలు

* *ఫైవ్ లార్డ్స్, ఎట్ నన్ ఏ ప్రోటెక్టర్ & వర్డ్స్ స్వీట్ & టైమ్‌లెస్*
* *గోనోనాట్య, నోబోనాట్య, సోత్నాట్య ఓ సోమభు మిత్ర*

## అవార్డులు

* బెంగాలీ నాటకరంగంలో విశేష కృషికి 2003లో సంగీత నాటక అకాడమీ అవార్డు
* నాటకరంగంలో కృషికి 2012లో బంగా బిభూషణ్
* కళారంగంలో 2009లో పద్మశ్రీ పురస్కారం

## మూలాలు

వర్గం:కేంద్ర సంగీత నాటక అకాడమీ పురస్కార గ్రహీతలు
వర్గం:2022 మరణాలు
వర్గం:బెంగాలీ సినిమా నటీమణులు
వర్గం:పద్మశ్రీ పురస్కారం పొందిన మహిళలు
వర్గం:1940 జననాలు
చింతమనేని ప్రభాకర్

**చింతమనేని ప్రభాకర్** అంధ్ర మాస్ లీడర్, దెందులూరు టైగర్,  ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన దెందులూరు నియోజకవర్గం నుండి రెండుసార్లు ఎమ్మెల్యేగా ప్రాతినిధ్యం వహించాడు.తణుకు కు చెందిన ముప్పాళ రంగ రామన్ పై అనుచిత వ్యాఖ్యలు, దాడికి ప్రయత్నించిన చింతమనేని ప్రభాకర్ తణుకు కు చెందిన ముప్పాళ రంగ రామన్ పై చింతమనేని ప్రభాకర్ భార్య రాధారాణి  దెందులూరు పోలీసులకు ఫిర్యాదు కేసు నమోదు చేసిన పోలీసులు  

## జననం, విద్యాభాస్యం
చింతమనేని ప్రభాకర్ 1970లో ఆంధ్రప్రదేశ్ రాష్ట్రం, పశ్చిమ గోదావరి జిల్లా, పెదవేగి మండలం, దుగ్గిరాలలో జన్మించాడు. ఆయన ఇంటర్మీడియట్ వరకు చదివాడు. 

* తణుకు కు చెందిన ముప్పాళ రంగ రామన్ పై అనుచిత వ్యాఖ్యలు, దాడికి ప్రయత్నించిన చింతమనేని ప్రభాకర్
* తణుకు కు చెందిన ముప్పాళ రంగ రామన్ పై చింతమనేని ప్రభాకర్ భార్య పోలీసులకు ఫిర్యాదు

## రాజకీయ జీవితం
చింతమనేని ప్రభాకర్ తెలుగుదేశం పార్టీ ద్వారా వచ్చి తొలిసారి 2001లో ఎంపీపీగా ఎన్నికయ్యాడు. ఆయన 2009లో జరిగిన అసెంబ్లీ ఎన్నికలలో దెందులూరు నియోజకవర్గం నుండి టీడీపీ అభ్యర్థిగా పత్తి చేసి తన సమీప కాంగ్రెస్ పార్టీ అభ్యర్థి కొఠారు రామచంద్ర రావుపై 14235 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన ఆ తర్వాత 2014 ఎన్నికలలో మరోసారి టీడీపీ తరపున పోటీ చేసి తన సమీప వైఎస్సార్ కాంగ్రెస్ పార్టీ అభ్యర్థి కారుమూరి వెంకట నాగేశ్వరరావు పై 17746 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

చింతమనేని ప్రభాకర్ రెండోసారి ఎమ్మెల్యేగా గెలిచాక ప్రభుత్వ విప్‌‌గా నియమితుడయ్యాడు. ఆయన 2019 ఎన్నికలలో టీడీపీ తరపున పోటీ చేసి తన సమీప వైఎస్సార్ కాంగ్రెస్ పార్టీ అభ్యర్థి కొఠారు అబ్బయ్య చౌదరి చేతిలో 17459 ఓట్ల తేడాతో ఓడిపోయాడు.
## వివాదాలు
*దెందులూరులో నిర్వహించిన రచ్చబండ కార్యక్రమానికి 2011 నవంబర్‌ 26వ తేదీన మంత్రి వసంతకుమార్‌  పై చేయిచేసుకున్న కేసులో భీమడోలు కోర్టు జైలుశిక్ష విధించింది.
*కృష్ణా జిల్లా ముసునూరు తహసీల్దార్‌ వనజాక్షిపై దాడి కేసు రాష్ట్రవ్యాప్తంగా సంచలనం సృష్టించింది.
*ఏలూరు విజిలెన్స్‌ కార్యాలయం వద్ద విధి నిర్వహణలో ఉన్న వీడియో జర్నలిస్టులపై అసభ్య పదజాలంతో దూషణ
*దళితులపై అనుచిత వ్యాఖ్యలు
*తణుకు కు చెందిన ముప్పాళ రంగ రామన్ పై అనుచిత వ్యాఖ్యలు, దాడికి ప్రయత్నించిన చింతమనేని ప్రభాకర్  
*తణుకు కు చెందిన ముప్పాళ రంగ రామన్ పై చింతమనేని ప్రభాకర్ భార్య పోలీసులకు ఫిర్యాదు 

## మూలాలు

వర్గం:1970 జననాలు
వర్గం:పశ్చిమ గోదావరి జిల్లా నుండి ఎన్నికైన శాసన సభ్యులు
వర్గం:ఆంధ్రప్రదేశ్ శాసన సభ్యులు (2009)
వర్గం:ఆంధ్రప్రదేశ్ శాసన సభ్యులు (2014)
విజయ్ ప్రసాద్ దిమ్రి

**విజయ్ ప్రసాద్ దిమ్రి** ఒక భారతీయ భౌగోళిక శాస్త్రవేత్త, ఖనిజాలు, చమురు, గ్యాస్ అన్వేషణలో మోహరించిన రెండు కీలకమైన భౌగోళిక సిగ్నల్ ప్రాసెసింగ్ సాధనాలైన డెకాన్వోలేషన్, విలోమం మధ్య సమాంతరతను స్థాపించడం ద్వారా భూమి శాస్త్రాలలో ఒక కొత్త పరిశోధన ప్రాంతాన్ని తెరవడంలో తన సహకారాలకు ప్రసిద్ధి చెందారు.  2010లో భారత ప్రభుత్వం ఆయనకు శాస్త్ర సాంకేతిక రంగాలకు చేసిన కృషికి గాను భారతదేశపు నాల్గవ అత్యున్నత పౌర పురస్కారమైన పద్మశ్రీ పురస్కారాన్ని ప్రదానం చేసింది.  

## జీవిత చరిత్ర
విజయ్ ప్రసాద్ దిమ్రి 1948 లో చమోలి జిల్లాలోని దిమ్మార్ అనే చిన్న కుగ్రామంలో జన్మించాడు.  అతని పోస్ట్ గ్రాడ్యుయేట్, డాక్టరల్ అధ్యయనాలు ధన్ బాద్ లోని ఇండియన్ స్కూల్ ఆఫ్ మైన్స్ లో జరిగాయి.  నార్వేలో ఉన్నత అధ్యయనాలు, పరిశోధనల కోసం నార్వే (1986-88) నుండి పోస్ట్ డాక్టరల్ ఫెలోషిప్ ను, జర్మనీలోని కీల్ విశ్వవిద్యాలయంలో ఉన్నత పరిశోధన కోసం జర్మన్ అకడమిక్ ఎక్స్ఛేంజ్ సర్వీస్ (డిఎఎడి) ఫెలోషిప్ (1996) ను పొందాడు. జర్మనీలో, నార్వేజియన్ రీసెర్చ్ కౌన్సిల్, ఓస్లోలో తదుపరి శిక్షణ ను కూడా పొందాడు. 

దిమ్రి కెరీర్ 1970లో నేషనల్ జియోఫిజికల్ రీసెర్చ్ ఇనిస్టిట్యూట్ (ఎన్ జిఆర్ ఐ)లో ప్రారంభమైంది, అక్కడ అతను ర్యాంక్‌లు పెరిగి 2001లో డైరెక్టర్ స్థానానికి చేరుకున్నాడు.  ఆంధ్ర విశ్వవిద్యాలయంలో గౌరవ ప్రొఫెసర్ గా కూడా పనిచేస్తున్న ఆయన ఇండియన్ ఇన్ స్టిట్యూట్ ఆఫ్ టెక్నాలజీ ఖరగ్ పూర్, హైదరాబాద్ లోని ఉస్మానియా విశ్వవిద్యాలయంలో అనుబంధ ప్రొఫెసర్ పదవిని నిర్వహిస్తున్నారు.

2010లో ఎన్ జీఆర్ ఐ నుంచి రిటైర్ అయిన దిమ్రి గాంధీనగర్ లోని గుజరాత్ ఎనర్జీ రీసెర్చ్ అండ్ మేనేజ్ మెంట్ ఇనిస్టిట్యూట్ (జెర్మి)లో చేరి అక్కడ ప్రస్తుత డైరెక్టర్ గా ఉన్నారు.  అతను ది ఇంటర్నేషనల్ అసోసియేషన్ ఫర్ ది ఫిజికల్ సైన్సెస్ ఆఫ్ ది ఓషన్స్, ఇంటర్నేషనల్ కౌన్సిల్ ఫర్ సైన్స్ (ఐసిఎస్ యు)  సైంటిఫిక్ ప్లానింగ్ అండ్ రివ్యూ కమిటీలో వున్నాడు. 

## అవార్డులు, గుర్తింపులు

* పద్మశ్రీ (2010 ) 
* ప్రొఫెసర్ జి.పి. ఛటర్జీ అవార్డు గ్రహీత   (2007) 
* ఇండియన్ నేషనల్ సైన్స్ అకాడమీ (ఐఎన్ఎస్ఎ), న్యూఢిల్లీ
* నేషనల్ అకాడమీ ఆఫ్ సైన్సెస్, అలహాబాద్
* సిఎస్ఐఆర్-నేషనల్ జియోఫిజికల్ రీసెర్చ్ ఇనిస్టిట్యూట్, హైదరాబాద్  సిఎస్ఐఆర్-విశిష్ట శాస్త్రవేత్త

## మూలాలు

వర్గం:జీవిస్తున్న ప్రజలు
వర్గం:1948 జననాలు
వర్గం:పద్మశ్రీ పురస్కార గ్రహీతలు
ముజ్తార్ ఖైరాబాదీ

**ఇఫ్తీకర్ హుస్సేన్** (1865 - 1927) ఉత్తర ప్రదేశ్కు చెందిన ఉర్దూ కవి. ఇతని కలంపేరు ముజ్తార్ ఖైరాబాది.

## జీవిత విషయాలు
ఖైరాబాది 1865లో ఉత్తర ప్రదేశ్ లోని ఖైరాబాద్‌లో జన్మించాడు. కవి, తత్వవేత్త, మత పండితుడు, అరబిస్ట్, పర్షియన్, ఉర్దూ రచయిత, స్వాతంత్ర్య సమరయోధుడైన ఫజల్-ఎ-హక్ ఖైరాబాదీ మనవడు. ఖైరాబాదీ తల్లి మొదటి గురువుగా అన్ని విషయాలను నేర్పించింది. ఖైరాబాద్, టోంక్, గ్వాలియర్, ఇండోర్, భోపాల్, రాంపూర్ లలో తన జీవితాన్ని గడిపాడు.

## కుటుంబం
ఖైరాబాదీకి ఒక కుమారుడు (కవి-గీత రచయిత జాన్ నిసార్ అక్తర్), ఇద్దరు మనవళ్ళు (జావేద్ అక్తర్, సల్మాన్ అక్తర్), మునిమనవళ్ళు ఫర్హాన్ అక్తర్, జోయా అక్తర్, కబీర్ అక్తర్ ఉన్నారు.

## బిరుదులు
ఖైరాబాదీ ఇఫ్తీకర్-ఉల్-షౌరా, *ఈత్బర్-ఉల్-ముల్క్* బిరుదులను అందుకున్నాడు.

## రచనా ప్రస్థానం
ఖైరాబాది అనేక కవితా పుస్తకాలు రాశాడు. *కరిషామా-ఎ-దిల్బార్* పేరుతో ఒక సాహిత్య పత్రికను కూడా ప్రచురించాడు.

### రచనలు
రాసిన వాటిలో కొన్ని:

* *నజ్ర్-ఎ-ఖుదా* (దేవుని స్తుతిలో కవితా సంకలనం)
* *మీలాడ్-ఇ-ముస్తఫా*
* *బెహర్-ఎ-తవీల్* (పద్యం)
* *మార్గ్-ఎ-ఘలత్ కి ఫరియాద్* (గజల్)

## మరణం
ఖైరాబాది 1927, మార్చి 27న గ్వాలియర్‌లో మరణించాడు.

## మూలాలు

## ఇతర గ్రంథాలు
* ఖలీల్ ఉల్లా ఖాన్, *ముజ్తర్ ఖైరాబాదీ: హయత్ ఔర్ షైరీ* (ఉర్దూ పబ్లిషర్స్, నజీర్ అబాద్, లక్నో, 1979).
* మహ్మద్ అబ్దుల్ షాహిద్ ఖాన్ షేర్వానీ, *బాఘీ హిందుస్థాన్* (అల్మజ్మా అల్-ఇస్లామీ, ముబారక్‌పూర్, 1947).
* నష్టర్ ఖైరాబాది, ed., *ఇల్హామాత్* (1934).

వర్గం:1927 మరణాలు
వర్గం:1865 జననాలు
వర్గం:ఉర్దూ కవులు
వర్గం:ఉత్తర ప్రదేశ్ కవులు
వర్గం:ఉత్తర ప్రదేశ్ వ్యక్తులు
వర్గం:ఉత్తర ప్రదేశ్ రచయితలు
వెంకటేశ్ అయ్యర్

**వెంకటేశ్‌ అయ్యర్‌** భారతదేశానికి చెందిన అంతర్జాతీయ క్రికెట్ క్రీడాకారుడు. ఆయన మధ్యప్రదేశ్‌ రాష్ట్రం తరపున ఐపీఎల్‌లో కోల్‌కతా నైట్‌రైడర్స్ జట్టుకు ప్రాతినిధ్యం వహించి ఐపీఎల్‌ - 2021లో అద్భుత ప్రదర్శన అనంతరం ఆయన న్యూజిలాండ్‌తో ఆడిన మూడు మ్యాచ్‌ల టీ20 సిరీస్‌లో భారత జట్టుకు ఎంపికయ్యాడు. వెంకటేశ్‌ అయ్యర్‌ ఐపీఎల్‌ - 2021లో అద్భుత ప్రదర్శన అనంతరం ఐపీఎల్‌-2022 వేలంలో కేకేఆర్‌ ఫ్రాంఛైజీ రూ.8 కోట్లు పెట్టి అతడిని సొంతం చేసుకుంది. ఆయన 2022 జనవరిలో దక్షిణాఫ్రికాలో దక్షిణాఫ్రికాతో జరిగే మూడు వన్డేల సిరీస్‌కు ఎంపికయ్యాడు. 
## క్రీడా జీవితం
వెంకటేశ్‌ అయ్యర్‌ మధ్యప్రదేశ్‌ రాష్ట్రం తరపున దేశవాళీ క్రికెట్‌లో తన క్రికెట్ జీవితాన్ని ప్రారంభించాడు. ఆయన 2021 మార్చిలో లిస్ట్ -ఏ క్రికెట్ లో భాగంగా మధ్యప్రదేశ్, పంజాబ్ మధ్య జరిగిన లీగ్ మ్యాచ్‌లో 146 బంతుల్లో 20 ఫోర్లు, 7 సిక్సర్లతో 198 పరుగులు చేసి లిస్ట్ -ఏ కెరీర్ లో ఆస్ట్రేలియా ఓపెనర్ డేవిడ్ వార్నర్ పేరిట ఉన్న 197 పరుగుల రికార్డును చెరిపేశాడు. ఆయన ఐపీఎల్‌ సీజన్‌లో కోల్‌కతా నైట్‌రైడర్స్ జట్టుకు ప్రాతినిధ్యం వహించి ఐపీఎల్‌ - 2021లో 10 మ్యాచ్‌లలో నాలుగు అర్ధ సెంచరీలు నమోదు చేసి మొత్తం 370 పరుగులు చేసి ఐపీఎల్‌ ముగిసిన తర్వాత శ్రీలంకతో జరిగిన టి20 సిరీస్‌కు, న్యూజిలాండ్‌తో ఆడిన మూడు మ్యాచ్‌ల టీ20 సిరీస్‌కు, 2022లో దక్షిణాఫ్రికాతో జరిగే మూడు వన్డేల సిరీస్‌కు భారత జట్టుకు ఎంపికయ్యాడు.

## వెంకటేశ్‌ అయ్యర్‌ పలు ఉత్తమ ప్రదర్శనలు
*ఐపీఎల్‌ 2021 సీజన్‌: 10 మ్యాచ్‌ల్లో 370 పరుగులు, 3 వికెట్లు
*సయ్యద్‌ ముస్తాక్‌ అలీ ట్రోఫీ: 5 మ్యాచ్‌లు 155 పరుగులు.. 5 వికెట్లు
*ఇండియా వర్సెస్‌ న్యూజిలాండ్‌ టి20 సిరీస్‌: 3 మ్యాచ్‌ల్లో 36 పరుగులు.. 1 వికెట్‌
*విజయ్‌ హజారే ట్రోఫీ: ఇప్పటివరకు నాలుగు మ్యాచ్‌ల్లో 348 పరుగులు.. 6 వికెట్లు
## వివాహం
వెంకటేశ్ అయ్యర్ 2024 జూన్ 2న శ్రుతి రఘునాథన్‌ను పెళ్లి చేసుకున్నాడు.

## మూలాలు

వర్గం:క్రికెట్ క్రీడాకారులు
వర్గం:1994 జననాలు
గోకుల తిరుమల పారిజాతగిరి ఆలయం

*గోకుల తిరుమల పారిజాతగిరి ఆలయం*' ఆంధ్రప్రదేశ్ రాష్ట్రం, పశ్చిమ గోదావరి జిల్లా, జంగారెడ్డిగూడెంలోని తల్లా - దేవరపల్లి ప్రధాన రహదారి ఉన్న పుణ్యక్షేత్రం. ఈ పట్టణానికి ఉత్తరముఖంగా ఉన్న ఏడు కొండల్లో ఆరో కొండపైన శ్రీవెంకటేశ్వరస్వామి స్వయంభువుగా వెలిశాడని అంటారు. ఇక్కడ స్వామికి కుడి భాగంలో పద్మావతీ దేవి, ఎడమ భాగాన గోదాదేవి -ఆళ్వారాచార్యులు కొలువై కనిపిస్తారు.
## ఆలయ చరిత్ర
పశ్చిమగోదావరి జిల్లా జంగారెడ్డి గూడెంలోని తల్లా - దేవరపల్లి ప్రధాన రహదారి దగ్గర కనిపిస్తుంది. ఈ పట్టణానికి ఉత్తరముఖంగా ఉన్న ఏడు కొండల్లో ఆరో కొండపైన స్వామి స్వయంభువుగా వెలిశాడని అంటారు. ఇక్కడ స్వామికి కుడి భాగంలో పద్మావతీ దేవి, ఎడమ భాగాన గోదాదేవి -ఆళ్వారాచార్యులు కొలువై కనిపిస్తారు.కొండపైన ఈశాన్య భాగంలో క్షేత్రపాలకుడైన ఆంజనేయస్వామి దక్షిణముఖంగా దర్శనమిస్తే... శ్రీనివాసుడు వెలసిన కొండకు ఎదురుగా ఉన్న గిరిపైన గరుత్మంతుడిని దర్శనమిస్తాడు. కొండ దిగువన గోకుల ఉద్యానవనంలో లక్ష్మి, దుర్గ, సరస్వతి, గాయత్రీ దేవి ఆలయాలూ, గోశాలా ఉంటాయి.

మెట్ల మార్గంలో గణపతి, గోవింద రాజ స్వామి, నటరాజ ఆలయాలు కూడా ఉంటాయి. ఇక్కడున్న మెట్ల మార్గంలోని ఆలయాల వద్ద రాయి రాయి పేర్చి గూడులా కడితే... చాలా తక్కువ సమయంలో సొంత ఇంటి కల నెరవేరుతుందని భక్తుల నమ్మకం. ధనుర్మాసంలో గోదాదేవిని పూజిస్తే వివాహం జరుగుతుందనీ, ఆరోగ్య, ఆర్థిక సమస్యలు తొలగిపోతాయనీ ఇక్కడికి వచ్చే భక్తుల నమ్మకం. ఆలయం చుట్టు పక్కల పారిజాత వృక్షాలు ఎక్కువగా ఉండటం వల్లే ఈ గుడికి తిరుమల పారిజాత గిరి అనే పేరు వచ్చిందని చరిత్ర చెబుతోంది.
## స్థలపురాణం
పూర్వము చిట్టయ్య అనే భక్తుడికి ఓసారి స్వామి కలలో కనిపించి ఈ పట్టణానికి ఉత్తర దిక్కున ఉన్న ఏడు కొండలలో ఒక కొండపైన పారిజాత వృక్షాల దగ్గర తన పాదాలు ఉన్నాయనీ, అక్కడ ఆలయం నిర్మించమనీ చెప్పాడట. దాంతో ఆ భక్తుడు ఏడు కొండల్ని వెతికితే ఆరో కొండపైన పారిజాత వృక్షాల మధ్య ఒక శిలపైన స్వామి పాదాలు కనిపించాయట. ఆ పాదాలు వెలసిన శిలనే విగ్రహంగా మార్చి, చిన్న మందిరంగా నిర్మించి, క్రమంగా ఈ ఆలయాన్ని అభివృద్ధి చేసి కొండపైకి వచ్చే భక్తుల సహకారంతో మెట్లదారినీ నిర్మించాడట. ఈ ఆలయం పరిసర ప్రాంతాలు పాడి పంటలతో అలరారుతుండటం వల్ల ఈ ప్రాంతాన్ని గోకులమనీ, వేంకటేశ్వరస్వామి వెలసిన ప్రదేశం కావడం వల్ల తిరుమల అనీ, పారిజాత వృక్షాలు ఎక్కువగా ఉండటం వల్ల పారిజాతగిరిగా ప్రసిదికెక్కింది.
## పూజ కార్యక్రమాలు
గోకుల తిరుమల పారిజాతగిరి వేంకటేశ్వరస్వామి ఆలయంలో బ్రహ్మోత్సవాలు, పవిత్రోత్సవాలు, కల్యాణోత్సవాలు, అమ్మవార్లకు సారే సమర్పణ,   బాలభోగ నివేదన, తీర్థప్రసాదగోష్టి తదితర కార్యక్రమాలు నిర్వహిస్తూవుంటారు.
## ఎలా చేరుకోవాలి ?
ఏలూరు లేదా రాజమహేంద్రవరానికి రైలులో వస్తే అక్కడి నుంచి 60 కిలో మీటర్ల దూరంలో ఉన్న జంగారెడ్డిగూడెం పట్టణానికి బస్సులూ, ప్రైవేటు వాహనాలూ ఉంటాయి. జంగారెడ్డిగూడెం బస్టాండు నుంచి ఆటోల ద్వారా గుడికి చేరుకోవచ్చు. తెలంగాణ రాష్ట్రంలోని అశ్వారావుపేటకు ఈ క్షేత్రం 25 కి.మీ. దూరంలో ఉంది. అక్కడి నుంచి బస్సు, ప్రైవేటు వాహనాల ద్వారా చేరుకోవచ్చు.
## మూలాలు

వర్గం:హిందూ దేవాలయాలు
వర్గం:ఆంధ్రప్రదేశ్ పుణ్యక్షేత్రాలు
లిథుయేనియాలో హిందూమతం

thumb| లిథువేనియాలో హరే కృష్ణ భక్తులు
లిథుయేనియాలో **హిందూ**మతం మైనారిటీ మతం. ఇటీవలి కాలం లోనే ఇది అభివృద్ధి చెందుతోంది. దేశంలో హిందూమతం ఇస్కాన్, సత్యసాయి బాబా, బ్రహ్మ కుమారీస్, ఓషో రజనీష్ వంటి హిందూ సంస్థల ద్వారా వ్యాపించింది. 2015 నాటికి, లిథువేనియాలో 580 (0.02%) మంది హిందువులు ఉన్నారు. 

1979 లో మొదలైన ISKCON, ఇక్కడి అతి పురాతన ఉద్యమం.  లిథువేనియా మూడు కేంద్రాలు ఉన్నాయి - విల్నీయస్, క్లైపేద, కానస్.

విల్నియస్‌లోని అంటకల్నిస్‌లో బ్రహ్మ కుమారీస్‌కు ఒక కేంద్రం ఉంది

## జనాభా వివరాలు

2001 జనాభా లెక్కల ప్రకారం, 265 మంది హరే కృష్ణ ఉద్యమ అనుచరులున్నారు. 107 మంది శ్రీ సత్యసాయి బాబా అనుచరులు, 12 మంది ఓషో రజనీష్ అనుచరులూ ఉన్నారు. 

2011 జనాభా లెక్కల ప్రకారం, దేశంలో 344 మంది హరే కృష్ణ అనుయాయులు ఉన్నారు. 

## ఇవి కూడా చూడండి

* రష్యాలో హిందూమతం
* ఎస్టోనియాలో హిందూమతం

## మూలాలు

 
వర్గం:దేశాల వారీగా హిందూమతం
వర్గం:లిథువేనియా
మంతెన రామరాజు

**మంతెన రామరాజు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో ఉండి నియోజకవర్గం నుండి ఎమ్మెల్యేగా గెలిచారు.
## జననం, విద్యాభాస్యం
మంతెన రామరాజు (కలవపూడి రాంబాబు) 13 ఫిబ్రవరి 1977లో ఆంధ్రప్రదేశ్ రాష్ట్రం, పశ్చిమ గోదావరి జిల్లా, కలవపూడిలో చిన్న వెంకటరాజు, సూర్యకాంతమ్మ దంపతులకు జన్మించాడు. ఆయన పదవ తరగతి వరకు చదువుకున్నారు.
## రాజకీయ జీవితం
మంతెన రామరాజు (మంతెన రాంబాబు)  2006లో కలవపూడి సహకార సంఘం అధ్యక్షునిగా ఎన్నికై, 2007లో తెలుగుదేశం పార్టీ ద్వారా రాజకీయాల్లోకి వచ్చారు. ఆయన భీమవరం డి.ఎన్.ఆర్ కళాశాల పాలక వర్గ సభ్యుడిగా, కోస్టల్ ఆక్వా రైతుల సంఘం రాష్ట్ర ప్రధాన కార్యదర్శిగా పని చేశాడు. మంతెన రామరాజు 2019లో నరసాపురం టిడిపి ఎంపీ అభ్యర్థిగా రేసులో ఉన్న కనుమూరు రఘురామ కృష్ణం రాజు వైసీపీలోకి వెళ్లిపోవడంతో, అంతకుముందు 2009, 2014 ఎన్నికల్లో రెండుసార్లు ఎమ్మెల్యేగా గెలిచిన వేటూకూరి వెంకట శివరామరాజు (కలవపూడి శివ) ఎంపీ స్థానంకు పోటీ చేయడంతో ఆయనకు 2019లో ఉండి నియోజకవర్గం నుండి తెలుగుదేశం పార్టీ టికెట్ దక్కింది. ఆయన ఆ ఎన్నికల్లో తన సమీప ప్రత్యర్థి వైసీపీ అభ్యర్థి పి.వి.ఎల్. నరసింహ రాజుపై 10949 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యారు.

ఆయన 2024 సెప్టెంబర్ 24న ఏపీఐఐసీ చైర్మన్‌గా నియమితుడయ్యాడు.

## మూలాలు

వర్గం:1977 జననాలు
వర్గం:పశ్చిమ గోదావరి జిల్లా వ్యక్తులు
వర్గం:పశ్చిమ గోదావరి జిల్లా నుండి ఎన్నికైన శాసన సభ్యులు
వర్గం:పశ్చిమ గోదావరి జిల్లా రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2019)
ఫిన్లాండ్‌లో హిందూమతం

ఫిన్లాండ్‌లో **హిందూమతం** చాలా చిన్న మతం. ఇక్కడ 5000  నుండి 6000  మంది హిందువులు ఉన్నారు. వీరిలో అత్యధికులు భారతదేశం, నేపాల్, శ్రీలంకకు చెందినవారు. నోకియా వంటి కంపెనీలు భారతదేశం నుండి ఇన్ఫర్మేషన్ టెక్నాలజీ ఉద్యోగులను నియమించుకోవడం వల్ల ఫిన్లాండ్‌లో 21వ శతాబ్దం ప్రారంభంలో మొదటిసారిగా గణనీయమైన హిందూ జనాభా వచ్చింది. 

## జనాభా వివరాలు
ఫిన్లాండ్ గణాంకాల ప్రకారం 2000 నుండి 2020 వరకు ఫిన్లాండ్‌లో హిందువుల జనాభా:అయితే, 2011లో మరో అంచనా ప్రకారం ఫిన్లాండ్‌లో 524 మంది హిందువులు ఉన్నారు.  2015లో ARDA ప్రకారం, ఫిన్లాండ్‌లో 1080 మంది హిందువులు ఉన్నారు. 

## వివాదం
2009లో, ఫిన్లాండ్‌లోని హిందూ నాయకులు కియాస్మా మ్యూజియం ఆఫ్ కాంటెంపరరీ ఆర్ట్‌లోని ప్రదర్శనలో "హిందూమతాన్ని కించపరిచే" ఫోటోను చేర్చడాన్ని నిరసించారు.  ఆ తరువాత మ్యూజియం ఆ ఫోటోలో హిందూ మతానికి సంబంధించిన సూచనను తొలగించింది. 

## ఫిన్లాండ్‌లోని హిందూ సమూహాలు

* ఆనంద మార్గ,  లో సన్‌రైజ్ కిండర్ గార్టెన్ సహా, ఎస్పూలో . 
* చిన్మయ్ మిషన్
* బ్రహ్మ కుమారీస్, హెల్సింకి.
* సత్యసాయి సంస్థ .

హెల్సింకిలోని రుహోలాహ్తిలో అంతర్జాతీయ కృష్ణ చైతన్య దేవాలయం ఉంది. 

యోగా అనేక రకాలుగా విరాజిల్లుతోంది. 80 శాతం మంది స్థానిక ఫిన్‌లు సభ్యులుగా గల ఎవాంజెలికల్ లూథరన్ చర్చి, యోగాను పదివేల మంది అభ్యసిస్తున్నారని నివేదించింది. 

## ఇవి కూడా చూడండి

* స్వీడన్‌లో హిందూమతం
* డెన్మార్క్‌లో హిందూమతం

## మూలాలు

 
వర్గం:దేశాల వారీగా హిందూమతం
వర్గం:ఫిన్‌లాండ్
ఆస్ట్రియాలో హిందూమతం

[thumb| [దేవనాగరి|దేవనాగరిలో "ఓం" గుర్తు]]
**[[హిందూధర్మం|హిందూ]]**మతం ఆస్ట్రియా జనాభాలో 0.15% ఉన్న మైనారిటీ మతం.  ఆస్ట్రియాలో గుర్తింపు పొందిన 16 మతాలలో హిందూమతం లేదు. ఆస్ట్రియా చట్టాల ప్రకారం, సమాజాలుగా గుర్తింపు లేని మత సమూహాలను మతపరమైన *ఒప్పుకోలు సంఘాలు*గా అధికారిక హోదాను పొందవచ్చు. అలా గుర్తింపు పొందిన ఎనిమిది ఒప్పుకోలు సంఘాలలో హిందూమతం ఒకటి. అయితే సహజ యోగ, అంతర్జాతీయ కృష్ణ చైతన్య సంఘం లు అసోసియేషన్లుగా గుర్తింపు పొందాయి గానీ, ఒప్పుకోలు సంఘాలుగా కాదు. 

## చరిత్ర
thumb| ఆస్ట్రియాలో హరే కృష్ణలు
1980లో బిమల్ కుందు, భారత ఉపఖండం నుండి వలస వచ్చిన హిందువుల కోసం ఆస్ట్రియాలో మొదటగా హిందూమత సమాజాన్ని స్థాపించాడు. అతను ఇప్పుడు ఆఫ్రో-ఏషియన్ ఇన్స్టిట్యూట్‌లోని ఒక గదిలో ఒక చిన్న ఆలయాన్ని నడుపుతున్నాడు. 1998 నుండి, "ప్రభుత్వ నమోదిత ఒప్పుకోలు సంఘం"గా ఉన్న "హిందూ రెలిజియస్ సొసైటీ ఇన్ ఆస్ట్రియా" (hroe) హిందువులందరికీ అధికారిక ప్రతినిధిగా ఉంది.   ఆస్ట్రియా లోని ఒప్పుకోలు సంఘాల చట్టం ప్రకారం ఒప్పుకోలు సంఘాలను ఏర్పాటు చేసిన 11 మత సమూహాలలో ఇది ఒకటి.  ఇది ఇంకా చట్టబద్ధంగా గుర్తించబడిన మతం కాదు, అందువల్ల ప్రభుత్వం నుండి మద్దతు పొందే అర్హత దీనికి లేదు. అయితే 20 సంవత్సరాల పాటు కొనసాగిన తర్వాత దీనికి అర్హత లభిస్తుంది. 

## జనాభా వివరాలు

2017 నాటికి ఆస్ట్రియా జనాభాలో హిందూ మతస్థుల సంఖ్య 11,000. ఇది దేశ జనాభాలో 0.15%. 

## ఆస్ట్రియా లోని హిందూ సమూహాలు

* హిందూ మందిర్ అసోసియేషన్ వియన్నాలోని పురాతన సంస్థల్లో ఒకటి. 1991లో స్థాపించబడిన ఈ సంస్థ కృష్ణ జన్మాష్టమి, గణేష్ చతుర్థి, దీపావళి పండుగ జరుపుతుంది. 2006లో, ఇది మతపరమైన ఒప్పుకోలు సంఘం హోదా కోసం దరఖాస్తు చేసింది. కానీ వెంటనే తన దరఖాస్తులను ఉపసంహరించుకుంది. హిందూ మత సంఘం పేరుతో మళ్లీ దరఖాస్తు చేయగా, ఆ కొత్త హోదా మంజూరైంది. 
* ఇస్కాన్ కు ఆస్ట్రియాలో మూడు కేంద్రాలు ఉన్నాయి. అవన్నీ వియన్నాలోనే ఉన్నాయి:
** ఈడెన్ కు తూర్పున,
** గోవింద,
** ఇస్కాన్ వేద అధ్యయనాల కేంద్రం.
* శ్రీ కృష్ణ చైతన్య మిషన్ వియన్నాలో ఒక మందిరాన్ని స్థాపించింది, ఇది ప్రతి సంవత్సరం కృష్ణ జన్మాష్టమి పండుగను జరుపుకుంటుంది.
* బ్రహ్మ కుమారీస్ వరల్డ్ స్పిరిచ్యువల్ యూనివర్శిటీ (BKWSU), ఒక కొత్త తరం హిందూ ఆధ్యాత్మిక సంస్థ. దీనికి ఆస్ట్రియాలో వియన్నా, గ్రాజ్, ర్యాంక్‌వీల్‌లో మూడు కేంద్రాలున్నాయి. 
* ఓషో ఉద్యమం, సహజ యోగ, సాయిబాబా, శ్రీ చిన్మయ్ కూడా స్వల్పమాత్రమైన ఉనికి ఉంది. హరే కృష్ణ లాగానే వాటిని కూడా  "తెగలు"గా వర్గీకరించారు. 100 కంటే తక్కువ సభ్యులతో కూడిన చిన్న సంస్థను సూచించడానికి ప్రభుత్వం "తెగల" (సెక్ట్) అనే పదాన్ని ఉపయోగిస్తుంది. హిందూ రెలిజియస్ కమ్యూనిటీలో మాత్రమే 100 కంటే ఎక్కువ మంది సభ్యులున్నారు. ఇది ఆస్ట్రియాలోని "ఒప్పుకోలు కమ్యూనిటీ"గా ఉన్న ఏకైక హిందూ సంస్థ. 

## ఇవి కూడా చూడండి

* లిథుయేనియాలో హిందూమతం
* జర్మనీలో హిందూమతం
* హంగరీలో హిందూమతం

## మూలాలు

వర్గం:దేశాల వారీగా హిందూమతం
వర్గం:ఆస్ట్రియా
నార్వేలో హిందూమతం

thumb| బెర్గెన్ హిందూ సభ ఆలయం
30,000 ఉన్నాయి హిందువులు (0.5% జనాభా లో) నార్వే నాటికి 2020  ఈ హిందువులలో ఎక్కువ మంది దక్షిణాసియా సంతతికి చెందినవారు, వీరిలో ఎక్కువ మంది (సుమారు 75%) శ్రీలంక నుండి వచ్చిన తమిళ హిందువులు .

## చరిత్ర
1914లో స్వామి శ్రీ ఆనంద ఆచార్య (1881-1945) హిందూమతాన్ని నార్వేకు పరిచయం చేసాడు.

1972లో నియంత ఇదీ అమీన్ భారతీయులను ఉగాండా నుండి బహిష్కరించినపుడు కొద్ది సంఖ్యలో గుజరాతీ హిందువులు నార్వేకు వచ్చారు. 1983 శ్రీలంక అంతర్యుద్ధం సమయంలో, చాలా మంది తమిళ హిందువులు శ్రీలంక నుండి నార్వేకు వలస వచ్చారు. 

## జనాభా వివరాలు

### నార్వేలో హిందువుల జాతి నేపథ్యం
నార్వేలోని డయాస్పోరా హిందువులలో తమిళ (శ్రీలంక, భారతీయ) కుటుంబాలు, పంజాబీ కుటుంబాలు, ఉత్తర ప్రదేశ్ ప్రాంతానికి చెందిన కుటుంబాలు, అలాగే గుజరాతీలు, బెంగాలీలు ఉన్నారు.

ప్రత్యేకించి నార్వేజియన్ హిందువులలో, శ్రీలంక తమిళులు అతిపెద్ద సంఖ్యలో (మొత్తం హిందూ జనాభాలో సగం లేదా అంతకంటే ఎక్కువ) ఉన్నారు. దాదాపు 5000-7000 మంది హిందువులతో ఆధిపత్య జాతి ఇది.

## నార్వేలోని హిందూ సంఘాలు
thumb| ఓస్లోలోని నార్వేజియన్ హిందూ సాంస్కృతిక కేంద్రం యువజన బృందం
నార్వేలో అనేక హిందూ సంఘాలు ఉన్నాయి.

* సనాతన్ మందిర్ సభ, తూర్పు నార్వేలో దాదాపు 900 మంది సభ్యులతో కూడిన హిందూ మత సంఘం. దీన్ని 1988 ఏప్రిల్ 14, న నమోదు చేసారు 
* ఓస్లో ప్రాంతంలో గుజరాతీలు సాంస్కృతిక సంఘాన్ని ఏర్పాటు చేసుకున్నారు. 
* నార్వేలో జన్మించిన లేదా నార్వేకి వలస వచ్చిన పిల్లల కోసం తమిళ సాంస్కృతిక కేంద్రం ఉంది. ఈ కేంద్రం కింది కార్యకలాపాలను నిర్వహిస్తుంది:
** తమిళం నేర్పడం
** మతాన్ని బోధించడం (హిందూమతం)
** నాటకం, నృత్యం, సంగీతం, క్రీడలను ప్రోత్సహించడం. 
* విశ్వ హిందూ పరిషత్ నార్వేలో నమోదైంది.

ISKCON కు నార్వేలో ఒక కేంద్రం ఉంది

## నార్వేలోని హిందువుల దేవాలయాలు
thumb| ట్రోండ్‌హీమ్‌లో లో శ్రీ టిల్లర్ గణేశ దేవాలయం
నార్వేలో 5 హిందూ దేవాలయాలు ఉన్నాయి 

* సనాతన్ మందిర్ సభ ఆలయం ఓస్లో వెలుపల స్లెమ్మెస్టాడ్ వద్ద ఉంది. ఇది నార్వేలో నమోదైన మొట్టమొదటి హిందూ మత సంఘం లేదా దేవాలయం 
* హిందూ సనాతన్ మందిర్ దేవాలయం డ్రమ్మెన్‌లో ఉంది 
* శివసుబ్రహ్మణ్య ఆలయం (దీన్ని నార్వేజియన్ హిందూ మతం సెంటర్గా కూడా గుర్తించేవారు) అమ్మెరుడ్ (ఓస్లో) లో ఉంది
* డాన్మార్క్‌స్ప్లాస్‌లోని బెర్గెన్ హిందూ సభ ( బెర్గెన్‌లో )
* ట్రోండ్‌హీమ్‌లో ోశ్రీ టిల్లర్ గణేశ దేవాలయం

## నార్వేలో హిందూ పండుగలు
దీపావళి వంటి చాలా ప్రధాన హిందూ పండుగలు నార్వేలో ప్రతి సంవత్సరం జరుపుకుంటారు.

నార్వేలోని హిందువులు, ప్రధానంగా శ్రీలంక నుండి వచ్చిన తమిళ హిందువులు, 12-రోజుల వార్షిక ఆలయ పండుగను జరుపుకుంటారు. ఈ మహోత్సవంలో ఊరేగింపులు ప్రధాన లక్షణం. ఇది నార్వేలో తమిళ హిందువుల ప్రధాన వార్షిక ఆచార సమావేశం. 

భారతీయ శాస్త్రీయ గాయకురాలు శృతి మిశ్రా 2015లో హోలీ పండుగ సందర్భంగా ఓస్లోలో జరిగిన ప్రత్యక్ష సంగీత కచేరీలో ప్రదర్శన ఇచ్చింది. విశ్వ హిందూ పరిషత్ నార్వే శాఖ ఏటా ఈ పండుగను నిర్వహిస్తుంది. 

## ఇవి కూడా చూడండి

* స్వీడన్‌లో హిందూమతం
* ఫిన్లాండ్‌లో హిందూమతం
* ఆస్ట్రియాలో హిందూమతం

## మూలాలు

 
వర్గం:దేశాల వారీగా హిందూమతం
వర్గం:నార్వే
ఎస్టోనియాలో హిందూమతం

ఎస్టోనియాలో హిందూమతం మైనారిటీ మతం. దాని జనాభాలో కేవలం 0.027% మాత్రమే హిందువులు. 

దేశంలో హిందూ, బౌద్ధమతాలు రెండు 1990లలో నమోదయ్యాయి.

## అంచనాలు

ఎస్టోనియాలో హిందువుల సంఖ్య చాలా తక్కువ. 2000 జనాభా లెక్కల ప్రకారం ఎస్టోనియాలో 138 మంది హిందువులు ఉన్నారు.

2011 జనాభా లెక్కల ప్రకారం, ఎస్టోనియాలో 295 మంది హిందూ మతాన్ని అనుసరిస్తున్నారు. 142 మంది హిందువులు, 121 మంది హరే కృష్ణలు, 32 మంది సహజ యోగ అనుచరులూ ఉన్నారు. హిందువులలో సగం మంది రాజధాని నగరం తల్లిన్‌లో నివసిస్తున్నారు. 

## ఇవి కూడా చూడండి

* లిథువేనియాలో హిందూమతం
* రష్యాలో హిందూమతం
* ఫిన్లాండ్‌లో హిందూమతం
* నెదర్లాండ్స్‌లో హిందూమతం

## మూలాలు
 
వర్గం:దేశాల వారీగా హిందూమతం
భళా తందనానా

**భళా తందనానా** తెలుగులో రూపొందుతున్న కమర్షియల్‌ ఎంటర్‌టైనర్‌ సినిమా. సాయి కొర్రపాటి సమర్పణలో వారాహి చలన చిత్ర బ్యానర్‌పై రజనీ కొర్రపాటి నిర్మిస్తున్న ఈ సినిమాకు చైతన్య దంతులూరి దర్శకత్వం వహించాడు. శ్రీవిష్ణు, కేథ‌రిన్ థ్రెసా, రామచంద్రరాజు, పోసాని కృష్ణమురళి ప్రధాన పాత్రల్లో నటించిన ఈ సినిమా మే 6న విడుదలై, మే 20న డిస్నీ+ హాట్‌స్టార్  ఓటీటీలో విడుదల కానుంది.
## చిత్ర నిర్మాణం
భళా తందనానా సినిమా 16 ఫిబ్రవరి 2021న హైదరాబాద్ లో పూజ కార్యక్రమాలతో ప్రారంభమైంది. ఈ సినిమా ప్రారంభోత్సవంలో తొలి సన్నివేశానికి దర్శకుడు ఎస్. ఎస్. రాజమౌళి కెమెరా స్విచ్చాన్‌ చేయగా, శ్రీశైల దేవస్థానం మాజీ ప్రధాన సలహాదారు పురాణపండ శ్రీనివాస్‌ క్లాప్‌నిచ్చారు. కీరవాణి సతీమణి శ్రీవల్లి, రాజమౌళి సతీమణి రమా రాజమౌళి స్క్రిప్ట్‌ను చిత్రబృందానికి అందించారు.ఈ సినిమాలోని ‘మీనాచ్చి మీనాచ్చి’ లిరికల్‌ పాటను న విడుదల చేశారు.

## నటీనటులు

*శ్రీవిష్ణు
*కేథ‌రిన్ థ్రెసా 
*రామచంద్రరాజు  
*పోసాని కృష్ణమురళి
* సత్య 
*అయ్యప్ప పి. శర్మ 
*శ్రీనివాస రెడ్డి
*చైతన్య కృష్ణ 
*రవి వర్మ   
*శ్రీకాంత్‌ అయ్యంగర్‌
*ఆదర్శ్ బాలకృష్ణ 
*భూపాల్ రాజు 
*రిచా జోషి
 

## పాటల జాబితా
మీనాచ్చే , రచన: త్రిపురనేని కల్యాణ చక్రవర్తి , ధనుంజయ్ సీపన  

రాశానిలా , రచన: శ్రీమణి , గానం.అనురాగ్ కులకర్ణి , రమ్య బెహరా. 

## సాంకేతిక నిపుణులు
*బ్యానర్:  వారాహి చలన చిత్ర
*నిర్మాత:  రజనీ కొర్రపాటి
*కథ, స్క్రీన్‌ప్లే, దర్శకత్వం: చైతన్య దంతులూరి  
* మాటలు: శ్రీకాంత్ విస్సా 
*సంగీతం:  మణిశర్మ
*సినిమాటోగ్రఫీ:  సురేష్ రఘుతు
*పాటలు: త్రిపురనేని కళ్యాణచక్రవర్తి
* ఫైట్స్: పీటర్ హెయిన్  
*ఆర్ట్ డైరెక్టర్: గాంధీ నడికుడికర్

## మూలాలు

## బయటి లింకులు
* 

వర్గం:2022 తెలుగు సినిమాలు
వర్గం:2022 సినిమాలు
వర్గం:పోసాని కృష్ణ మురళి సినిమాలు
లక్ష్మణ్ వాసుదేవ్ పరాంజపే

**లక్ష్మణ్ వాసుదేవ్ పరాంజపే** (ఎల్.వి. పరాంజపే - लक्ष्मण वासुदेव परांजपे) జాతీయవాద సంస్థ రాష్ట్రీయ స్వయంసేవక్ సంఘ్ (RSS) మొదటి సర్సంఘచాలక్ కేశవ్ బలిరామ్ హెడ్గేవార్‌తో పాటు ఉన్న స్వయం సేవకుడు. అటవీ సత్యాగ్రహ సమయంలో హెడ్గేవార్ జైలుకు వెళ్లినప్పుడు కొన్ని రోజులు పరంజపే సర్సంఘచాలక్ (1930–1931)గా కూడా పనిచేశాడు.
## ప్రారంభ జీవితం
పరంజపే కుటుంబం కొంకణ్‌లోని వాడా అనే చిన్న ప్రాంతానికి చెందినది.  అతను 1877 నవంబర్ 20న నాగ్‌పూర్‌లో జన్మించాడు.  9వ తేదీ వరకు వార్ధాలో పాఠశాల విద్యను అభ్యసించి, తర్వాత నాగ్‌పూర్‌కు వెళ్లారు. అతను నీల్ సిటీ ఉన్నత పాఠశాల నుండి పాఠశాల విద్యను పూర్తి చేసాడు, ముంబైలోని గ్రాంట్ ప్రభుత్వ వైద్య కళాశాల నుండి వైద్య విద్య పట్టా పొందాడు. అతను గ్రాడ్యుయేషన్ తర్వాత 1904 నుండి నాగ్‌పూర్‌లో సేవ చేయడం ప్రారంభించాడు. డా. పరాంజపే ఉమాబాయిని వివాహం చేసుకున్నాడు.
## కెరీర్
1920లో జరిగిన సమావేశం నాగ్‌పూర్‌లో జరిగిన భారత జాతీయ కాంగ్రెస్ సెషన్‌లో అతిపెద్ద సమావేశం, మొత్తం 14583 మంది ప్రతినిధులు దీనికి హాజరయ్యారు. పరాంజపే, హెడ్గేవార్‌లచే భారత్ స్వయంసేవక్ మండల్ అనే స్వచ్ఛంద సంస్థ ఏర్పాటు చేయబడింది, సదస్సు ఏర్పాట్లను చేపట్టింది. స్వచ్ఛంద సేవకులందరూ యూనిఫాం ధరించాలని కోరారు, తర్వాత 1925 నుండి 1940 వరకు RSS తన స్వంత అధికారిక యూనిఫారంగా స్వీకరించింది. తన పదవీకాలంలో RSS శాఖలను పెంచడంలో ఇతడు కీలకపాత్ర పోషించాడు.
## మూలాలు

వర్గం:సంఘ్ పరివార్
వర్గం:రాష్ట్రీయ స్వయంసేవక్ సంఘ్
డెన్మార్క్‌లో హిందూమతం

alt=Hindu goddess Kali, National Museum, Copenhagen|thumb| కోపెన్‌హాగన్ లోని నేషనల్ మ్యూజియంలో హిందూ దేవత కాళి.
డెన్మార్క్‌లో హిందూమతం మైనారిటీ మతం. 2020 నాటికి డెన్మార్క్ లో 30,000 (0.5%) మంది హిందువులు ఉన్నారు.  

## చరిత్ర
శ్రీలంకలో తీవ్రమవుతున్న ఘర్షణ కారణంగా 1983లో శ్రీలంక తమిళ మూలానికి చెందిన హిందువులు మొదటగా డెన్మార్కు వచ్చారు. వీరిలో ఎక్కువ మంది పురుషులు. వారిని శరణార్థులుగా వర్గీకరించారు. ఆ తరువాత వారు పెళ్ళి చేసుకోవడం గాని, తాము వదలి వచ్చిన కుటుంబాన్ని తెచ్చుకోవడం గానీ చేసారు. దాదాపు సగం మంది తమిళులకు డేనిష్ పౌరసత్వం మంజూరు చేసారు.

శ్రీలంక తమిళ మూలానికి చెందిన ఈ హిందువులు సమీప భవిష్యత్తులో శ్రీలంకలో వివాదానికి ఎటువంటి పరిష్కారం దొరకదని గ్రహించారు. వారు డెన్మార్క్‌లో తమ సాంస్కృతిక, మతపరమైన ఆచారాలలో కొన్నింటిని పునర్నిర్మించడం లేదా పునర్వ్యవస్థీకరించడం ప్రారంభించారు.

## జనాభా వివరాలు

2010 అంచనా ప్రకారం డెన్మార్క్ లో సుమారు 12,000 హిందువులు ఉన్నారు.

శ్రీలంక, భారతీయ మూలాలున్నవారు డెన్మార్క్‌లోని హిందువులలో ఎక్కువ మంది ఉన్నారు. 2017లో మొత్తం 57 లక్షల జనాభాలో సుమారు 18,000–19,000 మంది హిందువులు ఉన్నారు. మొత్తం జనాభాలో ఇది 0.3%.

డానిష్ జాతి సమాజంలో హిందూ మతం కూడా ప్రాతినిధ్యం వహిస్తుంది. డానిష్ జాతీయుల్లో దాదాపు 2,000 మంది హిందూ-సంబంధ సమూహాలకు గాని, హిందూ-ప్రేరేపిత సమూహాలకు గానీ చెందినవారు. 

## దేవాలయాలు
డెన్మార్క్‌లో ఐదు హిందూ దేవాలయాలు ఉన్నాయి.  రెండు వినాయకుడి ఆలయాలు, మిగతావి దేవత అభిరామికి చెందినవి. ISKCON దేవాలయాలు కూడా ఉన్నాయి.

## హిందూ సమాజం
డెన్మార్క్‌లో 9 నమోదైన హిందూ సమూహాలు ఉన్నాయి,  వాటిలో హిందూ స్వయంసేవక్ సంఘ్ అనే సంస్థ ఒకటి. 

2011లో, పశ్చిమ కోపెన్‌హాగన్‌లోని ఒక హిందూ దేవాలయంపై ముస్లిం యువకుల బృందం దాడి చేసి, రాళ్లు విసిరి కిటికీలను పగలగొట్టింది. ఒక పోలీసు అధికారి వచ్చి, జరిగిన నష్టాన్ని గమనించి వెళ్లిపోయాడు. అరగంట తర్వాత, దాడికి పాల్పడిన అదే గుంపు మరింత మందితో వచ్చి, మళ్లీ రాళ్లు విసిరి, తోటలోకి ప్రవేశించి, తులసి గదిలో వీధికి ఎదురుగా ఉన్న అన్ని కిటికీలను బద్దలు కొట్టింది.  

## ఇవి కూడా చూడండి

* ఫిన్లాండ్‌లో హిందూమతం
* నార్వేలో హిందూమతం
*స్పెయిన్‌లో హిందూమతం
*భారత డెన్మార్క్ సంబంధాలు

## మూలాలు

 

* డెన్మార్క్‌లోని భారతీయుల సంఘం 
* డెన్మార్క్‌లోని శక్తి - డయాస్పోరాలోని చాలా మంది తమిళులకు కేంద్ర బిందువు
* డెన్మార్క్‌లోని ఇస్కాన్ కేంద్రాలు 
* తమిళులు: ట్రాన్స్ స్టేట్ నేషన్ - డెన్మార్క్
వర్గం:దేశాల వారీగా హిందూమతం
వర్గం:డెన్మార్క్
అశోకవనంలో అర్జున కల్యాణం

**అశోకవనంలో అర్జున కల్యాణం**, 2022లో విడుదలైన తెలుగు రొమాంటిక్ ఎంటర్‌టైనర్‌ సినిమా. బి.వి.ఎస్.ఎన్ ప్రసాద్ సమర్పణలో ఎస్‌విసిసి డిజిటల్ బ్యానర్‌పై బి. బాపినీడు, సుధీర్ ఈదర నిర్మించిన ఈ సినిమాకు విద్యా సాగర్ చింతా దర్శకత్వం వహించాడు. విశ్వక్ సేన్, రుక్సార్ ధిల్లన్, రితిక నాయక్ ప్రధాన పాత్రల్లో నటించారు. ఈ సినిమా 2022 మే 6న థియేటర్లో విడుదలకాగా, 2022 జూన్ 3న ఆహా ఓటీటీలో విడుదలైంది. 
## కథ
సూర్యాపేటలో వడ్డీ వ్యాపారం చేసుకునే అల్లం అర్జున్‌ (విశ్వక్‌ సేన్‌)కు ముఫ్ఫైమూడేళ్ళు వచ్చినా పెళ్లి కాదు. తమ కులంలో అమ్మాయిలు దొరక్కపోవడంతో, అతని తండ్రి గోదావరి జిల్లా అశోకపురంలో వేరే కులం అయిన మాధవి (రుక్సార్‌ దిల్లాన్)తో పెళ్ళి సంబంధం కుదుర్చుకుంటారు. నిశ్చితార్థం పూర్తి చేసుకొని ఇంటికి వెళ్ళిపోదామని సమయానికి దేశం లాక్‌డౌన్‌ ప్రకటిస్తుంది. దీంతో అర్జున్‌ కుటుంబ సభ్యులతోపాటు బంధువులు కూడా పెళ్లికూతురి ఇంట్లోనే ఉండాల్సివస్తుంది. పెళ్లి కూతురు ఇంట్లో ఉన్న అర్జున్ కు ఊహించని సంఘటన ఒకటి ఎదురవుతుంది. దాన్ని అర్జున్ ఎలా తట్టుకున్నాడు? మాధవి (రుక్సాన్ థిల్లాన)తో అతని పెళ్ళి అయ్యిందా? లేదా? అనేది మిగతా సినిమా కథ.

## నటీనటులు
*విశ్వక్ సేన్ - అర్జున్‌ కుమార్‌ 
*రుక్సార్ ధిల్లన్ - పసుపులేటి మాధవి
*రితిక నాయక్
*గోపరాజు రమణ
* వెన్నెల కిశోర్
*కాదంబరి కిరణ్
*కేదార్ శంకర్
*విద్య శివలెంక
*అశోక్ సెల్వన్ (అతిధి పాత్ర)
*సురభి ప్రభావతి
* రాజ్ కుమార్ కసిరెడ్డి

## సాంకేతిక నిపుణులు
*బ్యానర్: ఎస్‌విసిసి డిజిటల్
*నిర్మాతలు: బి. బాపినీడు, సుధీర్ ఈదర
*కథ: రవికిరణ్ కోలా
* స్క్రీన్‌ప్లే, దర్శకత్వం: విద్యాసాగర్ చింతా
*సంగీతం: జయ ఫణికృష్ణ
*సినిమాటోగ్రఫీ:   పావి కే  పవన్
*ఎడిటర్: విప్లవ్ నైషధం
*పాటలు: సంపాతి భరద్వాజ్ పాత్రుడు, అనంత శ్రీరామ్, రెహ్మాన్, విజయ్ కుమార్ భల్ల
*ప్రొడ‌క్ష‌న్ డిజైన‌ర్‌: ప్ర‌వ‌ల్య దుడ్డిపూడి
## చిత్ర నిర్మాణం
అశోకవనంలో అర్జున కల్యాణం 2021 ఏప్రిల్ 16న పూజ కార్యక్రమాలతో ప్రారంభమైంది. రాజా వారు రాణి గారు, ఫలక్‌నుమా దాస్ చిత్రాలకు సినిమాటోగ్రాఫర్‌గా పనిచేసిన విద్యాసాగర్ చింత దీనికి దర్శకత్వం వహించారు.  కథ, స్క్రీన్‌ప్లే, డైలాగ్‌లను రవికిరణ్ కోలా రాశారు. ఈ సినిమా టైటిల్ లుక్ పోస్ట‌ర్‌, మోష‌న్ పోస్ట‌ర్‌ను 2021 సెప్టెంబరు 4న విడుదల చేశారు. ఈ సినిమా టీజర్ ని 2022 ఫిబ్రవరి 2న విడుదల చేశారు.

## పాటలు

## మూలాలు

## బయటి లింకులు
* 

వర్గం:2022 తెలుగు సినిమాలు
వర్గం:విశ్వక్ సేన్ నటించిన సినిమాలు
శ్రీ రుక్మిణీ సమేత పాండురంగ స్వామి వారి ఆలయం, కంది, సంగారెడ్డి జిల్లా, తెలంగాణా

**శ్రీ రుక్మిణీ సమేత పాండురంగ స్వామి వారి ఆలయం, కంది, సంగారెడ్డి జిల్లా, తెలంగాణా** 
సంగారెడ్డి జిల్లా, కంది మండల కేంద్రంలోని శ్రీ రుక్మిణీ సమేత పాండురంగ స్వామి వారి ఆలయ కంది గ్రామంలో దాదాపు 500 సంవత్సరాలక్రితం వెలసి కంది పరిసర గ్రామాలకు ఆద్యాత్మిక శోభతో అలరారింది. జాతర ఉత్సవాలు ఘనంగా జరుగుతాయి. ఈ జాతర ఉత్సవాలలో భాగంగా రాత్రి రథోత్సవ కార్యక్రమం కన్నుల పండువగా జరుగుతుంది. ఈ జాతర ఉత్సవంలో స్థానిక అధికార అనధికార ప్రముఖులతో పాటు దేశవ్యాప్తంగా వేలాది మంది భక్తులు దర్శించి శ్రీ రుక్మిణీ పాండురంగ స్వామి వార్లకు ప్రత్యేక పూజలను నిర్వహించి తరిస్తారు. ఆ సందర్భంగా పెద్ద ఎత్తున బాణాసంచా కాల్చడం జరుగుతుంది. 
స్థానికంగా ఆధ్యాత్మిక సంస్కృతి యొక్క గొప్ప వారసత్వ సంపద చారిత్రక మైలురాళ్ళుగా విలసిల్లిన ఈ ఆలయం ప్రస్తుతం దయనీయ స్థితిలో ఉంది. పురాతన భారతీయ వాస్తు శైలి కలిగి ఉన్న ఇటువంటి పురాతన ఆలయాల పరిరక్షణ బాధ్యత ఆటు ప్రభుత్వం, ఇతర మఠాధిపతులు, వదాన్యులైన భక్త దాతలు పూనుకోవాలి.
ఈ ప్రదేశం స్థానిక ప్రజలలో చాలా ప్రసిద్ధి చెందింది, ప్రత్యేక సందర్భాలలో భక్తులు పెద్ద సంఖ్యలో తరలివస్తారు. ఈ ప్రాంతం ప్రధాన రహదారి నుండి కొద్దిగా లోపల ఉంది. చారిత్రిక ప్రాముఖ్యతను కలిగి ఉన్నఈ ఆలయ గోడలు ప్రమాదకర స్థితిలో ఉన్నందున దీనికి నిర్వహణ కూడా అవసరం. ప్రధాన ద్వారం, భవనాల యొక్క విభిన్న నిర్మాణం దాని వయస్సును రుజువు చేస్తుంది. ప్రజలు ఆ విశాల దేవాలయ ప్రాంగణంలో అనేక నివాసాల నిర్మాణాలలో ప్రజలు నివసించేవారని తెలుస్తుంది. భక్తులు పెద్ద పాత చెట్టు ముందు, మందిరంలో ప్రార్థనలు చేస్తారు. చెరువు వద్దకు చేరుకోవడానికి మందిరం పక్కనే ఒక చిన్న మార్గం ఉంది. ఈ ఆలయం లోపల వివాహాలు జరుపుకుంటారు.